CELEX: 32014R0558
Language: fi
Date: 2014-05-06 00:00:00
Title: Neuvoston asetus (EU) N:o 558/2014, annettu 6 päivänä toukokuuta 2014 , Clean Sky 2 -yhteisyrityksestä  ETA:n kannalta merkityksellinen teksti

7.6.2014   
            
            
               FI
            
            
               Euroopan unionin virallinen lehti
            
            
               L 169/77
            
         NEUVOSTON ASETUS (EU) N:o 558/2014,
   annettu 6 päivänä toukokuuta 2014,
   Clean Sky 2 -yhteisyrityksestä
   (ETA:n kannalta merkityksellinen teksti)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 187 artiklan ja 188 artiklan ensimmäisen kohdan,
   ottaa huomioon Euroopan komission ehdotuksen,
   ottaa huomioon Euroopan parlamentin lausunnon,
   ottaa huomioon Euroopan talous- ja sosiaalikomitean lausunnon (1),
   sekä katsoo seuraavaa:
   
               (1)
            
            
               Yhteisten teknologia-aloitteiden muodossa toteutettavista julkisen ja yksityisen sektorin kumppanuuksista säädettiin alun perin Euroopan parlamentin ja neuvoston päätöksellä N:o 1982/2006/EY (2).
            
         
               (2)
            
            
               Neuvoston päätöksessä 2006/971/EY (3) yksilöitiin tuettavat julkisen ja yksityisen sektorin kumppanuudet, mukaan lukien yhteisen Clean Sky -teknologia-aloitteen alan julkisen ja yksityisen sektorin kumppanuus.
            
         
               (3)
            
            
               Komission 3 päivänä maaliskuuta 2010 antamassa tiedonannossa ”Eurooppa 2020 – Älykkään, kestävän ja osallistavan kasvun strategia”, jäljempänä ’Eurooppa 2020 -strategia’, jonka sekä Euroopan parlamentti että neuvosto ovat hyväksyneet, korostetaan tarvetta luoda suotuisat olosuhteet osaamiseen ja innovointiin kohdistuville investoinneille älykkään, kestävän ja osallistavan kasvun saavuttamiseksi unionissa.
            
         
               (4)
            
            
               Euroopan parlamentin ja neuvoston asetuksella (EU) N:o 1291/2013 (4) perustettiin tutkimuksen ja innovoinnin puiteohjelma ”Horisontti 2020” (2014–2020), jäljempänä ’Horisontti 2020 -puiteohjelma’. Horisontti 2020 -puiteohjelmalla pyritään aikaansaamaan nykyistä suurempi vaikutus tutkimukseen ja innovointiin yhdistämällä Horisontti 2020 -puiteohjelmasta ja yksityiseltä sektorilta saatavaa rahoitusta julkisen ja yksityisen sektorin kumppanuuksien puitteissa sellaisilla keskeisillä aloilla, joilla tutkimus ja innovointi voivat edistää Euroopan unionin laajempia kilpailukykytavoitteita, vauhdittaa yksityisiä investointeja ja auttaa vastaamaan yhteiskunnallisiin haasteisiin. Tällaisten kumppanuuksien olisi perustuttava pitkäaikaiseen sitoutumiseen, kaikkien kumppaneiden tasapuolinen rahoitusosuus mukaan luettuna, niiden pitäisi olla vastuussa omien tavoitteidensa saavuttamisesta ja ne olisi sovitettava yhteen unionin strategisten tutkimus-, kehitys- ja innovaatiotavoitteiden kanssa. Tällaisten kumppanuuksien hallinnon ja toteutuksen olisi oltava avointa, läpinäkyvää, vaikuttavaa ja tehokasta ja annettava monenlaisille erityisaloillaan aktiivisille sidosryhmille mahdollisuus osallistua. Asetuksen (EU) N:o 1291/2013 mukaisesti unioni voi osallistua näihin kumppanuuksiin myöntämällä rahoitusta yhteisyrityksille, jotka on perustettu päätöksen N:o 1982/2006/EY mukaisesti Euroopan unionin toiminnasta tehdyn sopimuksen 187 artiklan nojalla.
            
         
               (5)
            
            
               Asetuksen (EU) N:o 1291/2013 ja tutkimuksen ja neuvoston päätöksen 2013/743/EU (5) mukaisesti päätöksen N:o 1982/2006/EY nojalla perustetuille yhteisyrityksille olisi annettava lisätukea päätöksessä 2013/743/EU asetettujen ehtojen mukaisesti.
            
         
               (6)
            
            
               Neuvoston asetuksella (EY) N:o 71/2008 (6) perustettu Clean Sky -yhteisyritys on täyttänyt tavoitteensa edistää uutta tutkimusta julkisen ja yksityisen sektorin kumppanuuksissa, joiden avulla eurooppalaisen ilmailualan sidosryhmät voivat tehdä pitkän aikavälin yhteistyötä. Pienet ja keskisuuret yritykset ovat osallistuneet hyvin laajasti Clean Sky -yhteisyritykseen, ja noin 40 prosenttia ehdotuspyyntöjen budjetista on myönnetty niitä varten. Clean Sky -yhteisyrityksen väliarvioinnissa on osoitettu, että yhteisyritys edistää menestyksekkäästi ympäristötavoitteiden saavuttamista. Se on myös onnistunut houkuttelemaan laajasti unionin keskeisiä teollisuudenaloja ja monia pk-yrityksiä osallistumaan. Se on johtanut uusiin yhteistyöhankkeisiin, ja uudet organisaatiot ovat osallistuneet siihen. Sen tutkimusaluetta olisi siten edelleen tuettava, jotta tässä asetuksessa asetetut tavoitteet saavutetaan.
            
         
               (7)
            
            
               Jatkuvassa tuessa Clean Sky -tutkimusohjelmalle olisi myös otettava huomioon Clean Sky -yhteisyrityksen toiminnoista saatu kokemus mukaan lukien sen väliarvioinnin tulokset ja sidosryhmien suositukset ja sitä olisi toteutettava noudattamalla sen tarkoitusta paremmin vastaavia rakenteita ja sääntöjä, jotta tehostetaan toimintaa ja varmistetaan sen yksinkertaistaminen. Tätä varten Clean Sky 2 -yhteisyrityksen olisi annettava varainhoitoa koskevat säännöt, jotka vastaavat sen tarpeita, Euroopan parlamentin ja neuvoston asetuksen (EU, Euratom) N:o 966/2012 (7) 209 artiklan mukaisesti.
            
         
               (8)
            
            
               Clean Sky -yhteisyrityksen yksityiset osakkaat ovat hyväksyneet sen, että Clean Sky -yhteisyrityksen toimialaan kuuluvia tutkimustoimia toteutetaan rakenteessa, joka soveltuu paremmin julkisen ja yksityisen sektorin kumppanuuteen. Clean Sky 2 -yhteisyrityksen yksityisten osakkaiden olisi hyväksyttävä tämän asetuksen liitteenä oleva yhtiöjärjestys kirjallisella vahvistuksella.
            
         
               (9)
            
            
               Clean Sky 2 -yhteisyrityksen tavoitteiden saavuttamiseksi yhteisyrityksen olisi annettava rahoitustukea osakkaille ja osallistujille pääasiassa avustuksina, joita myönnetään avointen ja kilpailuun perustuvien ehdotuspyyntöjen perusteella.
            
         
               (10)
            
            
               Clean Sky 2 -yhteisyrityksen olisi toimittava avoimella ja läpinäkyvällä tavalla ja annettava kaikki asianmukaiset tiedot ajoissa asiaankuuluville elimilleen, ja sen olisi edistettävä toimiensa näkyvyyttä, mukaan lukien suurelle yleisölle tarkoitetuin tiedotus- ja tulostenlevitystoimin. Clean Sky 2 -yhteisyrityksen elinten työjärjestys olisi asetettava julkisesti saataville.
            
         
               (11)
            
            
               Yksityisten osakkaiden maksuosuuksia ei pitäisi rajoittaa pelkästään Clean Sky 2 -yhteisyrityksen hallinnollisiin kustannuksiin ja yhteisrahoitukseen, joka on tarpeen Clean Sky 2 -yhteisyrityksen tukemien tutkimus- ja innovointitoimien toteuttamiseksi, vaan osakkaiden osuuksia olisi käytettävä myös aiemmin ilmoitettuihin täydentäviin toimiin, joita ne toteuttavat täydentäviä toimia koskevan suunnitelman perusteella. Jotta vipuvaikutuksesta saadaan asianmukainen kuva, näissä täydentävissä toimissa olisi oltava kyse laajempaa Clean Sky -teknologia-aloitetta tukevista toimista.
            
         
               (12)
            
            
               Clean Sky 2 -yhteisyrityksen rahoittamiin epäsuoriin toimiin osallistuttaessa olisi noudatettava Euroopan parlamentin ja neuvoston asetusta (EU) N:o 1290/2013 (8) Clean Sky 2 -yhteisyrityksen olisi lisäksi varmistettava näiden sääntöjen johdonmukainen soveltaminen komission hyväksymien toimenpiteiden mukaisesti.
            
         
               (13)
            
            
               Clean Sky 2 -yhteisyrityksen olisi myös käytettävä komission hallinnoimia sähköisiä keinoja avoimuuden ja läpinäkyvyyden varmistamiseksi ja osallistumisen helpottamiseksi. Clean Sky 2 -yhteisyrityksen julkistamat ehdotuspyynnöt olisi sen vuoksi julkaistava myös keskitetyssä osallistujaportaalissa ja muissa Horisontti 2020 -puiteohjelman mukaisissa, komission hallinnoimissa sähköisissä tulostenlevitysvälineissä. Lisäksi Clean Sky 2 -yhteisyrityksen olisi annettava saataville muun muassa ehdotuksia, hakijoita, avustuksia ja osallistujia koskevat asiaankuuluvat tiedot, jotta ne voidaan sisällyttää komission hallinnoimiin sähköisiin Horisontti 2020 -raportointi- ja tulostenlevitysjärjestelmiin, tarkoituksenmukaisessa muodossa ja komission raportointivelvollisuuksia vastaavin määräajoin.
            
         
               (14)
            
            
               Clean Sky 2 -yhteisyrityksessä olisi teknologista tutkimusta, tuotekehitystä ja esittelyä koskevien toimien luokittelussa otettava huomioon teknologisen valmiuden tasoa koskevat OECD:n määritelmät.
            
         
               (15)
            
            
               Unionin rahoitusosuuden hallinnoinnissa olisi noudatettava moitteettoman varainhoidon periaatetta ja välillistä hallinnointia koskevia sääntöjä, jotka on vahvistettu asetuksessa (EU, Euratom) N:o 966/2012 sekä komission delegoidussa asetuksessa (EU) N:o 1268/2012 (9).
            
         
               (16)
            
            
               Menettelyjen yksinkertaistamiseksi hallinnollista rasitetta olisi vähennettävä kaikilta osapuolilta. Päällekkäisiä tarkastuksia ja suhteetonta asiakirjojen ja raporttien laatimista olisi vältettävä. Tämän asetuksen nojalla unionin rahoitusta saavien tahojen tilintarkastukset olisi toteutettava asetuksen (EU) N:o 1291/2013 mukaisesti.
            
         
               (17)
            
            
               Unionin ja Clean Sky 2 -yhteisyrityksen muiden osakkaiden taloudellisia etuja olisi menojen hallinnoinnin kaikissa vaiheissa suojattava oikeasuhteisin toimenpitein, joita ovat sääntöjenvastaisuuksien ehkäiseminen, havaitseminen ja tutkiminen sekä hukattujen, aiheettomasti maksettujen tai virheellisesti käytettyjen varojen takaisinperintä ja tarpeen mukaan hallinnolliset ja taloudelliset seuraamukset, asetuksen (EU, Euratom) N:o 966/2012 mukaisesti.
            
         
               (18)
            
            
               Komission sisäisellä tarkastajalla olisi oltava Clean Sky 2 -yhteisyrityksen suhteen samat valtuudet kuin komission suhteen.
            
         
               (19)
            
            
               Ottaen huomioon yhteisyritysten erityisluonne ja nykyinen asema ja jotta voidaan varmistaa jatkuvuus seitsemännen puiteohjelman kanssa, yhteisyrityksiin olisi edelleen sovellettava erillistä vastuuvapautta. Asetuksen (EU, Euratom) N:o 966/2012 60 artiklan 7 kohdasta ja 209 artiklasta poiketen Euroopan parlamentin olisi sen vuoksi myönnettävä neuvoston suosituksesta Clean Sky 2 -yhteisyritykselle talousarvion toteuttamista koskeva vastuuvapaus. Näin ollen Clean Sky 2 -yhteisyritykselle myönnettyyn unionin rahoitusosuuteen ei pitäisi soveltaa asetuksen (EU, Euratom) N:o 966/2012 60 artiklan 5 kohdassa vahvistettuja raportointivaatimuksia, vaan nämä olisi mahdollisimman suuressa määrin yhdenmukaistettava asetuksen (EU, Euratom) N:o 966/2012 208 artiklassa tarkoitetuille elimille säädettyjen raportointivaatimusten kanssa. Tilintarkastustuomioistuimen olisi tarkastettava tilit sekä tilien perustana olevien toimien laillisuus ja asianmukaisuus.
            
         
               (20)
            
            
               Jotta unionin tukea voitaisiin myöntää useita vuosia kestäville laajamittaisille hankkeille, unionin ja Clean Sky 2 -yhteisyrityksen monivuotiset talousarviositoumukset pitäisi voida jakaa vuotuisiin eriin. Unionin ja Clean Sky 2 -yhteisyrityksen pitkäaikaisilla sitoumuksilla olisi voitava vähentää tällaisten laajamittaisten hankkeiden loppuunsaattamiseen liittyviä epävarmuustekijöitä.
            
         
               (21)
            
            
               Horisontti 2020 -puiteohjelmalla olisi kavennettava unionissa vallitsevaa tutkimus- ja innovointikuilua edistämällä synergioita Euroopan rakenne- ja investointirahastojen (ERI) kanssa. Sen vuoksi Clean Sky 2 -yhteisyrityksen olisi pyrittävä tiiviiseen vuorovaikutukseen ERI-rahastojen kanssa, sillä ne voivat erityisesti edistää paikallisten, alueellisten ja kansallisten tutkimus- ja innovointivalmiuksien vahvistamista Clean Sky 2 -yhteisyrityksen alalla ja tukea älykästä erikoistumista.
            
         
               (22)
            
            
               Clean Sky -yhteisyritys perustettiin ajanjaksoksi, joka päättyy 31 päivänä joulukuuta 2017. Clean Sky 2 -yhteisyrityksen olisi jatkettava Clean Sky -tutkimusohjelmalle annettavaa tukea toteuttamalla asetuksen (EY) N:o 71/2008 mukaisesti kyseisen asetuksen nojalla käynnistetyt jäljellä olevat toimet. Tutkimukseen käytettävissä olevan rahoituksen optimaalisen käytön varmistamiseksi siirtyminen Clean Sky -yhteisyrityksestä Clean Sky 2 -yhteisyritykseen olisi toteutettava samaan aikaan kuin siirtyminen seitsemännestä puiteohjelmasta Horisontti 2020 -puiteohjelmaan. Oikeusvarmuuden ja selkeyden vuoksi asetus (EY) N:o 71/2008 olisi kumottava ja olisi annettava siirtymäsäännöksiä.
            
         
               (23)
            
            
               Ottaen huomioon Horisontti 2020 -puiteohjelmalla saavutettava yleinen tavoite eli yksinkertaistaminen ja johdonmukaistaminen Horisontti 2020 -puiteohjelman kesto olisi otettava huomioon kaikissa Clean Sky 2 -yhteisyrityksen ehdotuspyynnöissä.
            
         
               (24)
            
            
               Kun otetaan huomioon jatkuvan innovoinnin merkitys unionin liikennealan kilpailukyvylle ja tämän alan yhteisyritysten lukumäärä, liikennealan tutkimusyhteistyöhön liittyvien toimien asianmukaisuudesta olisi laadittava riittävän ajoissa analyysi erityisesti Horisontti 2020 puiteohjelman väliarviointia silmällä pitäen.
            
         
               (25)
            
            
               Jäsenvaltiot eivät voi riittävällä tavalla saavuttaa tämän asetuksen tavoitteita, joita ovat Clean Sky 2 -yhteisyrityksen perustaminen teollisen tutkimus- ja innovointitoiminnan vahvistamisessa koko unionissa, vaan ne voidaan tarpeettomien päällekkäisyyksien välttämiseksi, kriittisen massan saavuttamiseksi ja julkisen rahoituksen optimaalisen käytön varmistamiseksi saavuttaa paremmin unionin tasolla. Sen vuoksi unioni voi toteuttaa toimenpiteitä Euroopan unionista tehdyn sopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä asetuksessa ei ylitetä sitä, mikä on tarpeen näiden tavoitteiden saavuttamiseksi,
            
         ON HYVÄKSYNYT TÄMÄN ASETUKSEN:
   1 artikla
   Perustaminen
   1.   Perustetaan ilmailualan yhteisen teknologia-aloitteen toteuttamiseksi Euroopan unionin toiminnasta tehdyn sopimuksen 187 artiklassa tarkoitettu yhteisyritys, jäljempänä ’Clean Sky 2 -yhteisyritys’, ajanjaksoksi, joka päättyy 31 päivänä joulukuuta 2024. Horisontti 2020 -puiteohjelman keston huomioon ottamiseksi Clean Sky 2 -yhteisyrityksen ehdotuspyynnöt on julkistettava viimeistään 31 päivänä joulukuuta 2020. Asianmukaisesti perustelluissa tapauksissa ehdotuspyyntöjä voidaan julkistaa viimeistään 31 päivänä joulukuuta 2021.
   2.   Clean Sky 2 -yhteisyritys seuraa asetuksella (EY) N:o 71/2008 perustettua Clean Sky -yhteisyritystä ja korvaa sen.
   3.   Clean Sky 2 -yhteisyritys on asetuksen (EU, Euratom) N:o 966/2012 209 artiklan mukainen elin, jolle on annettu tehtäväksi julkisen ja yksityisen sektorin kumppanuuden täytäntöönpano.
   4.   Clean Sky 2 -yhteisyritys on oikeushenkilö. Yhteisyrityksellä on jokaisessa jäsenvaltiossa laajin näiden valtioiden kansallisen lainsäädännön mukaan oikeushenkilöillä oleva oikeuskelpoisuus. Se voi hankkia tai luovuttaa irtainta ja kiinteää omaisuutta sekä esiintyä kantajana ja vastaajana oikeudenkäynneissä.
   5.   Clean Sky 2 -yhteisyrityksen kotipaikka on Bryssel, Belgia.
   6.   Clean Sky 2 -yhteisyrityksen yhtiöjärjestys on liitteessä I.
   2 artikla
   Tavoitteet
   Clean Sky 2 -yhteisyrityksen tavoitteet ovat seuraavat:
   
               a)
            
            
               edistää asetuksen (EY) N:o 71/2008 nojalla käynnistettyjen tutkimustoimien loppuunsaattamista sekä asetuksen (EU) N:o 1291/2013 täytäntöönpanoa ja erityisesti vastaamista älykästä, ympäristöystävällistä ja integroitua liikennettä koskevaan haasteeseen päätöksen (EU) N:o 2013/743/EU III osan ”Yhteiskunnalliset haasteet” mukaisesti;
            
         
               b)
            
            
               edistää ilmailualan teknologioiden ympäristövaikutusten vähentämistä, muun muassa pienimuotoiseen lentoliikenteeseen liittyviä ympäristövaikutuksia, ja kehittää Eurooppaan vahva ja maailmanlaajuisesti kilpailukykyinen ilmailuteollisuus ja toimitusketju.
               Tähän voidaan päästä nopeuttamalla puhtaampien lentoliikenneteknologioiden kehittämistä, jotta niitä otettaisiin mahdollisimman pian käyttöön, ja varsinkin sellaisten teknologioiden integrointia, demonstrointia ja validointia, joilla voidaan
               
                           i)
                        
                        
                           parantaa ilma-alusten polttoainetehokkuutta ja vähentää näin hiilidioksidipäästöjä 20–30 prosenttia verrattuna uusimpiin ilma-aluksiin, jotka otetaan käyttöön vuodesta 2014 alkaen;
                        
                     
                           ii)
                        
                        
                           vähentää ilma-alusten typen oksideja ja melupäästöjä 20–30 prosenttia verrattuna uusimpiin ilma-aluksiin, jotka otetaan käyttöön vuodesta 2014 alkaen.
                        
                     
         3 artikla
   Unionin rahoitusosuus
   1.   Unionin rahoitusosuus Clean Sky 2 -yhteisyrityksen hallintomenoista ja toimintamenoista on 1 755 000 000 euroa, EFTAn määrärahat mukaan luettuina. Rahoitusosuus suoritetaan Horisontti 2020 -ohjelman täytäntöönpanoa koskevalle erityisohjelmalle osoitetuista unionin yleisen talousarvion määrärahoista asetuksen (EU, Euratom) N:o 966/2012 58 artiklan 1 kohdan c alakohdan iv alakohdan sekä 60 ja 61 artiklan mukaisesti, kun kyseessä ovat kyseisen asetuksen 209 artiklassa tarkoitetut elimet.
   2.   Unionin rahoitusosuutta koskevat järjestelyt vahvistetaan valtuutussopimuksessa ja vuotuisissa määrärahojen siirtoja koskevissa sopimuksissa, jotka unionin puolesta toimiva komissio ja Clean Sky 2 -yhteisyritys tekevät.
   3.   Edellä tämän artiklan 2 kohdassa tarkoitettu valtuutussopimus kattaa asetuksen (EU, Euratom) N:o 966/2012 58 artiklan 3 kohtaan ja 60 ja 61 artiklaan sekä delegoidun asetuksen (EU) N:o 1268/2012 40 artiklaan sisältyvät näkökohdat sekä muun muassa seuraavat seikat:
   
               a)
            
            
               vaatimukset, jotka koskevat Clean Sky 2 -yhteisyrityksen osallistumista päätöksen N:o 2013/743/EU liitteessä II tarkoitettuihin asianmukaisiin suorituskykyindikaattoreihin;
            
         
               b)
            
            
               vaatimukset, jotka koskevat Clean Sky 2 -yhteisyrityksen osallistumista päätöksen N:o 2013/743/EU liitteessä III tarkoitettuun seurantaan;
            
         
               c)
            
            
               Clean Sky 2 -yhteisyrityksen toimintaan liittyvät erityiset suorituskykyindikaattorit;
            
         
               d)
            
            
               tietojen toimittamiseen liittyvät järjestelyt sen varmistamiseksi, että komissio voi täyttää tulosten levittämistä ja raportointia koskevat velvoitteensa sekä keskitetyssä osallistujaportaalissa että muissa Horisontti 2020 -puiteohjelman mukaisissa, komission hallinnoimissa sähköisissä tulostenlevitysvälineissä;
            
         
               e)
            
            
               säännökset Clean Sky 2 -yhteisyritykseen liittyvien ehdotuspyyntöjen julkaisemisesta myös keskitetyssä osallistujaportaalissa ja muissa Horisontti 2020 -puiteohjelman mukaisissa, komission hallinnoimissa sähköisissä tiedonlevitysvälineissä;
            
         
               f)
            
            
               henkilöstöresurssien käyttö ja niihin tehtävät muutokset, erityisesti palvelukseenotto tehtäväryhmän, palkkaluokan ja ura-alueen mukaan, uudelleenluokittelu ja henkilöstön määrän muutokset.
            
         4 artikla
   Muiden osakkaiden kuin unionin rahoitusosuudet
   1.   Kunkin Clean Sky 2 -yhteisyrityksen vetäjän tai ydinkumppanin on suoritettava rahoitusosuutensa tai huolehdittava siitä, että niiden liitännäisosallistujat suorittavat rahoitusosuutensa. Kaikkien osakkaiden rahoitusosuuksien kokonaismäärä on vähintään 2 193 750 000 euroa 1 artiklassa määriteltynä aikana.
   2.   Edellä 1 kohdassa tarkoitettu rahoitusosuus koostuu:
   
               a)
            
            
               Clean Sky 2 -yhteisyritykselle myönnettävistä osuuksista yhtiöjärjestyksen 15 artiklan 2 kohdan ja 15 artiklan 3 kohdan b alakohdan mukaisesti;
            
         
               b)
            
            
               vetäjien ja ydinkumppanien tai niiden liitännäisosallistujien vähintään 965 250 000 euron luontoissuorituksista 1 artiklassa määriteltynä aikana; tähän sisältyvät niiden Clean Sky 2 -yhteisyrityksen työohjelman ulkopuolisten täydentävien toimien, joilla tuetaan yhteisen Clean Sky -teknologia-aloitteen tavoitteita, toteuttamisesta aiheutuneet kustannukset. Muista unionin rahoitusohjelmista voidaan myöntää tukea näihin menoihin sovellettavien sääntöjen ja menettelyjen mukaisesti. Tällöin unionin rahoitusosuus ei saa korvata vetäjiltä ja ydinkumppaneilta tai niiden liitännäisosallistujilta saatavia luontoissuorituksia.
            
         Clean Sky 2 -yhteisyritys ei myönnä rahoitusta ensimmäisen alakohdan b alakohdassa tarkoitettuihin kustannuksiin. Vastaavat toimenpiteet on esitettävä täydentäviä toimia koskevassa suunnitelmassa, jossa ilmoitetaan luontaissuorituksien arvioitu arvo.
   3.   Clean Sky 2 -yhteisyrityksen vetäjien ja ydinkumppanien on ilmoitettava Clean Sky 2 -yhteisyrityksen hallintoneuvostolle joka vuosi 31 päivään tammikuuta mennessä kunakin aiempana varainhoitovuonna osoitettujen 2 kohdassa tarkoitettujen osuuksien arvo. Ilmoitus on annettava myös valtioiden edustajien ryhmälle.
   4.   Edellä 2 kohdan ensimmäisen alakohdan b alakohdassa ja yhtiöjärjestyksen 15 artiklan 3 kohdan b alakohdassa tarkoitettujen osuuksien arvon määrittämiseksi kustannukset on määritettävä kyseisten oikeussubjektien tavanomaisten kustannuslaskentakäytäntöjen tai asiaan sovellettavien, oikeussubjektin sijoittautumispaikkana olevan valtion tilinpäätösstandardien taikka asiaan sovellettavien kansainvälisten tilinpäätösstandardien (IAS- ja IFRS-standardien) mukaisesti. Asianomaisen oikeussubjektin nimittämä riippumaton ulkopuolinen tilintarkastaja varmentaa kyseiset kustannukset. Clean Sky 2 -yhteisyritys voi tarkistaa arvonmääritysmenetelmän, jos varmennuksesta koituu epävarmuutta. Tätä asetusta sovellettaessa Clean Sky 2 -yhteisyritys tai muu unionin elin eivät tarkasta lisätoimista aiheutuneita kustannuksia.
   5.   Komissio voi lopettaa tai keskeyttää unionin rahoituksen Clean Sky 2 -yhteisyritykselle, vähentää rahoitusta suhteellisesti tai käynnistää yhtiöjärjestyksen 24 artiklan 2 kohdassa tarkoitetun purkamismenettelyn, jos muut osakkaat kuin unioni tai niiden liitännäisosallistujat eivät suorita tämän artiklan 2 kohdassa tarkoitettuja osuuksiaan tai suorittavat ne osittain tai myöhässä. Komission päätös ei estä sellaisten tukikelpoisten kustannusten korvaamista, joita osakkaille on jo aiheutunut siihen mennessä, kun päätöksestä ilmoitetaan Clean Sky 2 -yhteisyritykselle.
   5 artikla
   Varainhoitoa koskevat säännöt
   Clean Sky 2 -yhteisyritys hyväksyy omat varainhoitosääntönsä asetuksen (EU, Euratom) N:o 966/2012 209 artiklan ja komission delegoidun asetuksen (EU) N:o 110/2014 (10) mukaisesti, sanotun kuitenkaan rajoittamatta tämän asetuksen 12 artiklan soveltamista.
   6 artikla
   Henkilöstö
   1.   Clean Sky 2 -yhteisyrityksen henkilöstöön sovelletaan neuvoston asetuksen (ETY, Euratom, EHTY) N:o 259/68 (11) mukaisia Euroopan unionin virkamiehiin sovellettavia henkilöstösääntöjä ja muuta henkilöstöä koskevia palvelussuhteen ehtoja, jäljempänä ’henkilöstösäännöt’ ja ’palvelussuhteen ehdot’, sekä näiden henkilöstösääntöjen ja palvelussuhteen ehtojen soveltamissääntöjä, jotka on annettu unionin toimielinten yhteisellä päätöksellä.
   2.   Hallintoneuvosto käyttää Clean Sky 2 -yhteisyrityksen henkilöstön suhteen sitä toimivaltaa, joka on siirretty nimittävälle viranomaiselle henkilöstösäännöissä ja työsopimusten tekemiseen valtuutetulle viranomaiselle palvelussuhteen ehdoissa, jäljempänä ’nimittävän viranomaisen toimivalta’.
   Hallintoneuvosto tekee henkilöstösääntöjen 110 artiklan mukaisesti henkilöstösääntöjen 2 artiklan 1 kohtaan ja palvelussuhteen ehtojen 6 artiklaan perustuvan päätöksen, jolla siirretään nimittävän viranomaisen toimivalta toimitusjohtajalle ja määritellään olosuhteet, joissa toimivallan siirto voidaan keskeyttää. Toimitusjohtajalla on valtuudet siirtää tämä toimivalta edelleen.
   Jos poikkeukselliset olosuhteet sitä edellyttävät, hallintoneuvosto voi tekemällään päätöksellä tilapäisesti keskeyttää toimitusjohtajalle siirretyn nimittävän viranomaisen toimivallan ja hänen edelleen siirtämänsä nimittävän viranomaisen toimivallan. Sellaisissa tapauksissa hallintoneuvosto käyttää nimittävän viranomaisen toimivaltaa itse tai siirtää sen jollekin jäsenistään tai jollekulle Clean Sky 2 -yhteisyrityksen henkilöstöön kuuluvalle, joka on muu kuin toimitusjohtaja.
   3.   Hallintoneuvosto vahvistaa tarvittavat henkilöstösääntöjen ja palvelussuhteen ehtojen täytäntöönpanoa koskevat säännöt henkilöstösääntöjen 110 artiklan mukaisesti.
   4.   Henkilöresurssit vahvistetaan vuotuisen talousarvion mukaisessa Clean Sky 2 -yhteisyrityksen henkilöstötaulukossa, jossa ilmoitetaan väliaikaisten toimien määrä tehtäväryhmittäin ja palkkaluokittain sekä sopimussuhteisen henkilöstön määrä kokoaikaiseksi muutettuna.
   5.   Clean Sky 2 -yhteisyrityksen henkilöstön jäsenet ovat väliaikaisia toimihenkilöitä ja sopimussuhteisia toimihenkilöitä.
   6.   Clean Sky 2 -yhteisyritys vastaa kaikista henkilöstöön liittyvistä kuluista.
   7 artikla
   Kansalliset asiantuntijat ja harjoittelijat
   1.   Clean Sky 2 -yhteisyritys voi hyödyntää kansallisia asiantuntijoita ja harjoittelijoita, jotka eivät ole Clean Sky 2 -yhteisyrityksen työntekijöitä. Kansallisten asiantuntijoiden määrä kokoaikaiseksi muutettuna lisätään 6 artiklan 4 kohdassa tarkoitettuihin henkilöstöä koskeviin tietoihin vuotuisen talousarvion mukaisesti.
   2.   Hallintoneuvosto antaa päätöksen, jolla vahvistetaan säännöt kansallisten asiantuntijoiden lähettämisestä Clean Sky 2 -yhteisyritykseen ja harjoittelijoiden käyttämisestä.
   8 artikla
   Erioikeudet ja vapaudet
   Clean Sky 2 -yhteisyritykseen ja sen henkilöstöön sovelletaan Euroopan unionin erioikeuksista ja vapauksista tehtyä Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitettyä pöytäkirjaa N:o 7.
   9 artikla
   Clean Sky 2 -yhteisyrityksen korvausvastuu
   1.   Clean Sky 2 -yhteisyrityksen sopimusperusteinen korvausvastuu määritellään asiaa koskevissa sopimusmääräyksissä ja kulloiseenkin sopimukseen, päätökseen tai hankintasopimukseen sovellettavassa lainsäädännössä.
   2.   Muuta kuin sopimukseen perustuvaa vastuuta koskevissa asioissa Clean Sky 2 -yhteisyrityksen on korvattava henkilöstönsä tehtäviään suorittaessaan aiheuttamat vahingot jäsenvaltioiden lainsäädännön yhteisten yleisten periaatteiden mukaisesti.
   3.   Kaikkien 1 tai 2 kohdassa tarkoitettuun vastuuseen liittyvien Clean Sky 2 -yhteisyrityksen maksujen ja niihin liittyvien kulujen ja kustannusten katsotaan olevan Clean Sky 2 -yhteisyrityksen menoja, jotka katetaan sen varoista.
   4.   Clean Sky 2 -yhteisyritys vastaa yksin velvoitteistaan.
   10 artikla
   Euroopan unionin tuomioistuimen toimivalta ja sovellettava lainsäädäntö
   1.   Euroopan unionin tuomioistuimella on toimivalta ratkaista asia
   
               a)
            
            
               Clean Sky 2 -yhteisyrityksen tekemässä sopimuksissa hankintasopimuksissa tai päätöksissä olevan välityslausekkeen nojalla;
            
         
               b)
            
            
               riidoissa, jotka koskevat Clean Sky 2 -yhteisyrityksen henkilöstön tehtäviään suorittaessaan aiheuttamien vahinkojen korvaamista;
            
         
               c)
            
            
               kaikissa Clean Sky 2 -yhteisyrityksen ja sen henkilöstön välisissä riidoissa Euroopan unionin henkilöstösäännöissä määrätyin ja palvelussuhteen ehdoista johtuvin rajoituksin tai edellytyksin.
            
         2.   Niiden kysymysten osalta, joista ei säädetä tässä asetuksessa tai unionin muissa säädöksissä, sovelletaan sen valtion lainsäädäntöä, jossa Clean Sky 2 -yhteisyrityksen kotipaikka sijaitsee.
   11 artikla
   Arviointi
   1.   Komissio tekee riippumattomien asiantuntijoiden avustuksella 30 päivään kesäkuuta 2017 mennessä väliarvioinnin Clean Sky 2 -yhteisyrityksestä. Komissio laatii arvioinnista kertomuksen, joka sisältää arvioinnin päätelmät ja komission havainnot. Komissio toimittaa kyseisen kertomuksen Euroopan parlamentille ja neuvostolle viimeistään 31 päivänä joulukuuta 2017. Clean Sky 2 -yhteisyrityksen väliarvioinnin tulokset otetaan huomioon asetuksen (EU) N:o 1291/2013 32 artiklassa tarkoitetussa perusteellisessa arvioinnissa ja väliarvioinnissa.
   2.   Tämän artiklan 1 kohdassa tarkoitetun väliarvioinnin päätelmien perusteella komissio voi toteuttaa toimenpiteitä 4 artiklan 5 kohdan mukaisesti tai toteuttaa muita asianmukaisia toimenpiteitä.
   3.   Komissio laatii loppuarvioinnin Clean Sky 2 -yhteisyrityksestä kuuden kuukauden kuluessa yhteisyrityksen purkamisesta ja joka tapauksessa viimeistään kahden vuoden kuluttua yhtiöjärjestyksen 24 artiklan mukaisen purkamismenettelyn käynnistämisestä. Loppuarvioinnin tulokset toimitetaan Euroopan parlamentille ja neuvostolle.
   12 artikla
   Vastuuvapaus
   Asetuksen (EU, Euratom) N:o 966/2012 60 artiklan 7 kohdasta ja 209 artiklasta poiketen Euroopan parlamentti myöntää neuvoston suosituksesta Clean Sky 2 -yhteisyritykselle talousarvion toteuttamista koskevan vastuuvapauden Clean Sky 2 -yhteisyrityksen varainhoitosäännöissä säädettyä menettelyä noudattaen.
   13 artikla
   Jälkitarkastukset
   1.   Clean Sky 2 -yhteisyritys suorittaa jälkikäteen tehtävät epäsuorien toimien menojen tarkastukset asetuksen (EU) N:o 1291/2013 29 artiklan mukaisesti osana Horisontti 2020 -puiteohjelman epäsuoria toimia.
   2.   Komissio voi päättää suorittaa 1 kohdassa tarkoitetut tarkastukset itse. Komissio noudattaa tällöin voimassa olevia sääntöjä ja erityisesti asetusta (EU, Euratom) N:o 966/2012, asetusta (EU) N:o 1290/2013 ja asetusta (EU) N:o 1291/2013.
   14 artikla
   Osakkaiden taloudellisten etujen suojaaminen
   1.   Clean Sky 2 -yhteisyritys sallii komission henkilöstön ja muiden komission tai Clean Sky 2 -yhteisyrityksen valtuuttamien henkilöiden sekä tilintarkastustuomioistuimen pääsyn toimipaikkoihinsa ja tiloihinsa ja antaa näiden käyttöön kaikki tarkastusten toteuttamiseen tarvittavat tiedot, sähköisessä muodossa olevat tiedot mukaan luettuina.
   2.   Euroopan petostentorjuntavirasto (OLAF) voi neuvoston asetuksessa (Euratom, EY) N:o 2185/96 (12) ja Euroopan parlamentin ja neuvoston asetuksessa (EU, Euratom) N:o 883/2013 (13) säädettyjen säännösten ja menettelyjen mukaisesti suorittaa tutkimuksia, mukaan lukien paikan päällä tehtävät todentamiset ja tarkastukset, jotta voidaan selvittää, onko tämän asetuksen nojalla rahoitettuun sopimukseen, päätökseen tai hankintasopimukseen liittynyt unionin taloudellisia etuja vahingoittavia petoksia, lahjontaa tai muuta laitonta toimintaa.
   3.   Tämän asetuksen täytäntöönpanon perusteella tehtäviin sopimuksiin, päätöksiin ja hankintasopimuksiin on sisällytettävä säännöksiä, joilla komissiolle, Clean Sky 2 -yhteisyritykselle, tilintarkastustuomioistuimelle ja OLAFille annetaan nimenomaiset valtuudet tehdä mainituissa kohdissa tarkoitettuja tarkoituksia varten tarkastuksia ja tutkimuksia oman toimivaltansa mukaisesti, sanotun kuitenkaan rajoittamatta 1 ja 2 kohdan soveltamista.
   4.   Clean Sky 2 -yhteisyrityksen on varmistettava, että sen osakkaiden taloudelliset edut suojataan asianmukaisesti suorittamalla tai teettämällä tarvittavat sisäiset ja ulkopuoliset tarkastukset.
   5.   Clean Sky 2 -yhteisyritys liittyy Euroopan parlamentin, neuvoston ja komission 25 päivänä toukokuuta 1999 tekemään toimielinten väliseen sopimukseen Euroopan petostentorjuntaviraston (OLAF) sisäisistä tutkimuksista (14). Clean Sky 2 -yhteisyritys toteuttaa tarvittavat toimenpiteet OLAFin suorittamien sisäisten tutkimusten helpottamiseksi.
   15 artikla
   Luottamuksellisuus
   Clean Sky 2 -yhteisyrityksen on suojattava sellaiset arkaluonteiset tiedot, joiden paljastaminen voisi haitata sen osakkaiden tai Clean Sky 2 -yhteisyrityksen toimintaan osallistuvien etuja, sanotun kuitenkaan rajoittamatta 16 artiklan soveltamista.
   16 artikla
   Avoimuus
   1.   Clean Sky 2 -yhteisyrityksen hallussa oleviin asiakirjoihin sovelletaan Euroopan parlamentin ja neuvoston asetusta (EY) N:o 1049/2001 (15).
   2.   Hallintoneuvosto voi hyväksyä asetuksen (EY) N:o 1049/2001 täytäntöönpanoa koskevia käytännön järjestelyjä.
   3.   Clean Sky 2 -yhteisyrityksen asetuksen (EY) N:o 1049/2001 8 artiklan nojalla tekemistä päätöksistä voidaan tehdä kantelu Euroopan oikeusasiamiehelle Euroopan unionin toiminnasta tehdyn sopimuksen 228 artiklassa määrätyin edellytyksin, sanotun kuitenkaan rajoittamatta tämän asetuksen 10 artiklan soveltamista.
   4.   Clean Sky 2 -yhteisyritys hyväksyy käytännön järjestelyt, jotka koskevat Euroopan parlamentin ja neuvoston asetuksen (EY) N:o 1367/2006 (16) täytäntöönpanoa.
   17 artikla
   Osallistumista ja tulosten levittämistä koskevat säännöt
   Asetusta (EU) N:o 1290/2013 sovelletaan Clean Sky 2 -yhteisyrityksen rahoittamiin toimiin. Clean Sky 2 -yhteisyritys katsotaan edellä mainitun asetuksen mukaisesti rahoituselimeksi, ja se antaa rahoitustukea epäsuorille toimille yhtiöjärjestyksen 2 artiklan mukaisesti.
   18 artikla
   Isäntävaltion tarjoama tuki
   Clean Sky 2 -yhteisyrityksen ja sen kotipaikkana oleva valtio voivat tehdä hallinnollisen sopimuksen erioikeuksista ja vapauksista sekä muusta tuesta, jota kyseinen valtio antaa Clean Sky 2 -yhteisyritykselle.
   19 artikla
   Kumoaminen ja siirtymäsäännökset
   1.   Kumotaan asetus (EY) N:o 71/2008.
   2.   Asetusta (EY) N:o 71/2008 sovelletaan edelleen sen nojalla käynnistettyihin toimiin ja näihin toimiin liittyviin rahoitusvelvoitteisiin, kunnes ne on saatu päätökseen, sanotun kuitenkaan rajoittamatta 1 kohdan soveltamista.
   Toimenpiteitä, jotka perustuvat asetuksen (EY) N:o 71/2008 mukaisesti hyväksytyissä vuotuisissa toteutussuunnitelmissa vahvistettuihin ehdotuspyyntöihin, pidetään myös kyseisen asetuksen nojalla käynnistettyinä toimina.
   Edellä tämän asetuksen 11 artiklan 1 kohdassa tarkoitettuun väliarviointiin sisältyy asetuksen (EY) N:o 71/2008 mukainen Clean Sky -yhteisyrityksen loppuarviointi.
   3.   Tämä asetus ei vaikuta asetuksen (EY) N:o 71/2008 nojalla palvelukseen otetun henkilöstön oikeuksiin ja velvoitteisiin.
   Ensimmäisessä alakohdassa tarkoitetun henkilöstön työsopimukset voidaan uusia henkilöstösääntöjen ja palvelussuhteen ehtojen perusteella tämän asetuksen mukaisesti.
   Asetuksen (EY) N:o 71/2008 nojalla nimitetty toimitusjohtaja osoitetaan toimikautensa jäljellä olevaksi ajaksi hoitamaan tämän asetuksen mukaisia toimitusjohtajan tehtäviä 27 päivästä kesäkuuta 2014. Muut sopimusehdot pysyvät muuttumattomina.
   4.   Elleivät osakkaat asetuksen (EY) N:o 71/2008 nojalla keskenään muuta sovi, kaikki kyseisen asetuksen mukaiset oikeudet ja velvoitteet, myös omaisuuserät, velat tai vastuu, siirretään osakkaille asetuksen (EY) N:o 71/2008 mukaisesti.
   5.   Asetuksen (EY) N:o 71/2008 mukaiset käyttämättömät määrärahat siirretään Clean Sky 2 -yhteisyritykselle.
   20 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä toukokuuta 2014.
      
         
            Neuvoston puolesta
         
         
            Puheenjohtaja
         
         G. STOURNARAS
      
   
   
      (1)  Lausunto annettu 10. joulukuuta 2013 (ei vielä julkaistu virallisessa lehdessä).
   
      (2)  Euroopan parlamentin ja neuvoston päätös N:o 1982/2006/EY, tehty 18 päivänä joulukuuta 2006, Euroopan yhteisön seitsemännestä tutkimuksen, teknologian kehittämisen ja demonstroinnin puiteohjelmasta (2007–2013) (EUVL L 412, 30.12.2006, s. 1).
   
      (3)  Neuvoston päätös 2006/971/EY, tehty 19 päivänä joulukuuta 2006, Euroopan yhteisön seitsemännen tutkimuksen, teknologian kehittämisen ja demonstroinnin puiteohjelman (2007–2013) täytäntöön panemiseksi toteutettavasta erityisohjelmasta ”Yhteistyö” (EUVL L 400, 30.12.2006, s. 86).
   
      (4)  Euroopan parlamentin ja neuvoston asetus (EU) N:o 1291/2013, annettu 11 päivänä joulukuuta 2013, tutkimuksen ja innovoinnin puiteohjelmasta ”Horisontti 2020” (2014–2020) ja päätöksen N:o 1982/2006/EY kumoamisesta (EUVL L 347, 20.12.2013, s. 104).
   
      (5)  Neuvoston päätös 2013/743/EU, annettu 3 päivänä joulukuuta 2013, tutkimuksen ja innovoinnin puiteohjelman ”Horisontti 2020” (2014–2020) täytäntöönpanoa koskevasta erityisohjelmasta ja päätösten 2006/971/EY, 2006/972/EY, 2006/973/EY, 2006/974/EY ja 2006/975/EY kumoamisesta (EUVL L 347, 20.12.2013, s. 965).
   
      (6)  Neuvoston asetus (EY) N:o 71/2008, annettu 20 päivänä joulukuuta 2007, Clean Sky -yhteisyrityksen perustamisesta (EUVL L 30, 4.2.2008, s. 1).
   
      (7)  Euroopan parlamentin ja neuvoston asetus (EU, Euratom) N:o 966/2012, annettu 25 päivänä lokakuuta 2012, unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta (EUVL L 298, 26.10.2012, s. 1).
   
      (8)  Euroopan parlamentin ja neuvoston asetus (EU) N:o 1290/2013, annettu 11 päivänä joulukuuta 2013, tutkimuksen ja innovoinnin puiteohjelman Horisontti 2020 (2014–2020) osallistumista ja tulosten levittämistä koskevista säännöistä ja asetuksen (EY) N:o 1906/2006 kumoamisesta (EUVL L 347, 20.12.2013, s. 81).
   
      (9)  Komission delegoitu asetus (EU) N:o 1268/2012, annettu 29 päivänä lokakuuta 2012, unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä (EUVL L 362, 31.12.2012, s. 1).
   
      (10)  Komission delegoitu asetus (EU) N:o 110/2014, annettu 30 päivänä syyskuuta 2013, Euroopan parlamentin ja neuvoston asetuksen (EU, Euratom) N:o 966/2012 209 artiklassa tarkoitettujen julkisen ja yksityisen sektorin kumppanuuteen perustuvien elinten varainhoidon malliasetuksesta (EUVL L 38, 7.2.2014, s. 2).
   
      (11)  Neuvoston asetus (ETY, Euratom, EHTY) N:o 259/68, annettu 29 päivänä helmikuuta 1968, Euroopan yhteisöjen virkamiehiin sovellettavien henkilöstösääntöjen ja näiden yhteisöjen muuta henkilöstöä koskevien palvelussuhteen ehtojen vahvistamisesta ja komission virkamiehiin väliaikaisesti sovellettavista erityistoimenpiteistä (EYVL L 56, 4.3.1968, s. 1).
   
      (12)  Neuvoston asetus (Euratom, EY) N:o 2185/96, annettu 11 päivänä marraskuuta 1996, komission paikan päällä suorittamista tarkastuksista ja todentamisista Euroopan yhteisöjen taloudellisiin etuihin kohdistuvien petosten ja muiden väärinkäytösten estämiseksi (EYVL L 292, 15.11.1996, s. 2).
   
      (13)  Euroopan parlamentin ja neuvoston asetus (EU, Euratom) N:o 883/2013, annettu 11 päivänä syyskuuta 2013, Euroopan petostentorjuntaviraston (OLAF) tutkimuksista sekä Euroopan parlamentin ja neuvoston asetuksen (EY) N:o 1073/1999 ja neuvoston asetuksen (Euratom) N:o 1074/1999 kumoamisesta (EUVL L 248, 18.9.2013, s. 1).
   
      (14)  EYVL L 136, 31.5.1999, s. 15.
   
      (15)  Euroopan parlamentin ja neuvoston asetus (EY) N:o 1049/2001, annettu 30 päivänä toukokuuta 2001, Euroopan parlamentin, neuvoston ja komission asiakirjojen saamisesta yleisön tutustuttavaksi (EYVL L 145, 31.5.2001, s. 43).
   
      (16)  Euroopan parlamentin ja neuvoston asetus (EY) N:o 1367/2006, annettu 6 päivänä syyskuuta 2006, tiedon saatavuutta, yleisön osallistumista päätöksentekoon sekä oikeuden saatavuutta ympäristöasioissa koskevan Århusin yleissopimuksen määräysten soveltamisesta yhteisön toimielimiin ja elimiin (EUVL L 264, 25.9.2006, s. 13).
   
      LIITE I
      
         CLEAN SKY 2 -YHTEISYRITYKSEN YHTIÖJÄRJESTYS
      
      
         1   artikla
      
      
         Määritelmät
      
      Tässä yhtiöjärjestyksessä sovelletaan seuraavia määritelmiä:
      
                  a)
               
               
                  ’assosiaatiojäsenellä’ tarkoitetaan asetuksen (EY) N:o 71/2008 nojalla valittua oikeussubjektia, joka on hyväksynyt tämän yhtiöjärjestyksen vahvistamalla sen kirjallisesti; assosiaatiojäsenen osakkuus päättyy heti, kun asetuksen (EY) N:o 71/2008 nojalla käynnistetyt toiminnot, joihin se osallistuu, päättyvät ja viimeistään 31 päivänä joulukuuta 2017.
               
            
                  b)
               
               
                  ’ydinkumppanilla’ tarkoitetaan 4 artiklan 2 kohdassa vahvistetun pyynnön perusteella valittua oikeussubjektia, joka osallistuu ITD-, IADP- tai poikittaistoimiin ja joka on hyväksynyt tämän yhtiöjärjestyksen vahvistamalla sen kirjallisesti.
               
            
                  c)
               
               
                  ’IADP-toimella’ tarkoitetaan jotakin 11 artiklassa lueteltua innovatiivisten ilma-alusten demonstraatioalustaa (Innovative Aircraft Demonstration Platform).
               
            
                  d)
               
               
                  ’ITD-toimella’ tarkoitetaan jotain11 lausekkeessa lueteltua integroitujen teknologioiden demonstraatiota (Integrated Technology Demonstrator).
               
            
                  e)
               
               
                  ’vetäjällä’ tarkoitetaan jonkin ITD-, IADP- tai poikittaistoimen vetäjää.
               
            
                  f)
               
               
                  ’osallistuvalla intressiyhteisöllä’ tarkoitetaan asetuksen (EU) N:o 1290/2013 2 artiklan 1 kohdassa määriteltyä liitännäisosallistujaa, joka suorittaa kyseisten toimien vetäjän, assosiaatiojäsenen tai ydinkumppanin toimintoja kyseisissä avustussopimuksissa tai -päätöksissä asetettujen ehtojen ja edellytysten mukaisesti.
               
            
                  g)
               
               
                  ’poikittaistoimilla’ tarkoitetaan toimia, joilla on merkitystä useille ITD- ja/tai IADP-toimille ja jotka edellyttävät usean ITD- ja/tai IADP-toimen koordinointia ja hallintaa, jotta varmistetaan Clean Sky 2 -yhteisyrityksen yleisten tavoitteiden optimaalinen saavuttaminen.
               
            
         2   artikla
      
      
         Tehtävät
      
      Clean Sky 2 -yhteisyritys huolehtii seuraavista tehtävistä:
      
                  a)
               
               
                  tukee taloudellisesti epäsuoria tutkimus- ja innovointitoimia pääasiassa avustusten muodossa;
               
            
                  b)
               
               
                  tuo yhteen ITD-toimia ja IADP-toimia, joita tuetaan poikittaistoimilla, pääpainon ollessa innovatiivisissa teknologioissa ja täyden mittakaavan demonstraatioiden kehittämisessä;
               
            
                  c)
               
               
                  kohdentaa ITD-, IADP- ja poikittaistoimien yhteydessä toimintaa keskeisiin suoritteisiin, jotka voivat auttaa unionia saavuttamaan sen ympäristö- ja kilpailukykytavoitteita, kuten myös vuonna 2011 annetussa komission valkoisessa kirjassa ”Yhtenäistä Euroopan liikennealuetta koskeva etenemissuunnitelma – Kohti kilpailukykyistä ja resurssitehokasta liikennejärjestelmää” on esitetty;
               
            
                  d)
               
               
                  tehostaa teknologian varmentamisprosessia tulevan markkinoille saattamisen esteiden tunnistamiseksi ja poistamiseksi;
               
            
                  e)
               
               
                  yhdistää käyttäjien vaatimuksia siten, että investointeja ohjataan toimivia ja markkinakelpoisia ratkaisuja tuottavaan tutkimus- ja kehitystoimintaan;
               
            
                  f)
               
               
                  varmistaa hankintasopimukset tarvittaessa tarjouspyyntöjen avulla;
               
            
                  g)
               
               
                  hankkii tarvittavan julkisen ja yksityisen sektorin rahoituksen;
               
            
                  h)
               
               
                  pitää yhteyttä kansalliseen ja kansainväliseen toimintaan, erityisesti asetuksella (EY) N:o 219/2007 (1) perustettuun SESAR-yhteisyritykseen, Clean Sky 2 -yhteisyrityksen teknisellä toimialueella;
               
            
                  i)
               
               
                  edistää pk-yritysten osallistumista toimintaansa seitsemännen puiteohjelman ja Horisontti 2020 -puiteohjelman tavoitteiden mukaisesti;
               
            
                  j)
               
               
                  kehittää tiivistä yhteistyötä ja huolehtii koordinoinnista asiaan liittyvien eurooppalaisten (erityisesti puiteohjelmien puitteissa), kansallisten ja rajat ylittävien toimien kanssa;
               
            
                  k)
               
               
                  toteuttaa tiedotus-, viestintä-, hyödyntämis- ja tulostenlevittämistoimia soveltamalla asetuksen (EU) N:o 1291/2013 28 artiklaa soveltuvin osin, mukaan lukien antamalla yksityiskohtaiset tiedot ehdotuspyyntöjen tuloksista saataville ja käytettäväksi Horisontti 2020 -puiteohjelman yhteisessä sähköisessä tietokannassa;
               
            
                  l)
               
               
                  tekee yhteistyötä monien erilaisten sidosryhmien, muun muassa tutkimusorganisaatioiden ja yliopistojen, kanssa;
               
            
                  m)
               
               
                  hoitaa muita tehtäviä, jotka ovat tarpeen tämän asetuksen 2 artiklassa asetettujen tavoitteiden saavuttamiseksi.
               
            
         3   artikla
      
      
         Osakkaat
      
      
               
                  1.
               
               
                  Clean Sky 2 -yhteisyrityksen osakkaita ovat:
                  
                              a)
                           
                           
                              unioni, jota edustaa komissio;
                           
                        
                              b)
                           
                           
                              tämän asetuksen liitteessä II luetellut vetäjät ja assosiaatiojäsenet sekä 4 artiklan 2 kohdan mukaisesti valittavat ydinkumppanit sen jälkeen, kun ne ovat hyväksyneet tämän yhtiöjärjestyksen kirjallisella vahvistuksella.
                           
                        
            
               
                  2.
               
               
                  Muita Clean Sky 2 -yhteisyrityksen osakkaita kuin unionia kutsutaan yksityisiksi osakkaiksi.
               
            
         4   artikla
      
      
         Osakkuuden muutokset
      
      
               
                  1.
               
               
                  Mikä tahansa oikeussubjekti, joka on sijoittautunut johonkin jäsenvaltioon tai Horisontti 2020 -puiteohjelmaan assosioituneeseen maahan, voi hakea tämän artiklan 2 kohdan mukaisesti Clean Sky 2 -yhteisyrityksen ydinkumppanin asemaa edellyttäen, että se osallistuu tämän yhtiöjärjestyksen 15 artiklassa tarkoitettuun rahoitukseen tämän asetuksen 2 artiklassa asetettujen Clean Sky 2 -yhteisyrityksen tavoitteiden saavuttamiseksi ja hyväksyy yhteisyrityksen yhtiöjärjestyksen.
               
            
               
                  2.
               
               
                  Ydinkumppanit ja niiden asianmukaiset intressiyhtiöt valitaan avoimen, syrjimättömän ja kilpailuun perustuvan pyynnön sekä riippumattoman arvioinnin perusteella. Pyynnöt perustuvat ohjelman täytäntöönpanon kannalta keskeisten valmiuksien tarpeeseen. Niitä koskevat ilmoitukset julkaistaan Clean Sky -verkkosivustolla ja annetaan tiedoksi valtioiden edustajien ryhmän ja muiden kanavien kautta, jotta varmistetaan mahdollisimman laaja osallistuminen.
               
            
               
                  3.
               
               
                  Mikä tahansa osakas voi luopua osakkuudesta Clean Sky 2 -yhteisyrityksessä. Osakkuuden päättyminen tulee peruuttamattomasti voimaan kuusi kuukautta sen jälkeen, kun siitä on ilmoitettu muille osakkaille. Siitä lähtien entinen osakas vapautetaan kaikista muista velvoitteista kuin niistä, jotka on hyväksytty tai jotka ovat aiheutuneet Clean Sky 2 -yhteisyrityksestä ennen osakkuuden päättymistä.
               
            
               
                  4.
               
               
                  Clean Sky 2 -yhteisyrityksen osakkuutta ei voi luovuttaa kolmannelle osapuolelle ilman hallintoneuvoston etukäteen antamaa suostumusta.
               
            
               
                  5.
               
               
                  Clean Sky 2 -yhteisyritys julkaisee verkkosivustollaan välittömästi kaikkien tämän artiklan nojalla tapahtuvien osakkuuden muutosten jälkeen ajantasaisen luettelon osakkaistaan yhdessä muutospäivän kanssa.
               
            
               
                  6.
               
               
                  Assosiaatiojäsenten osakkuus päättyy automaattisesti heti, kun asetuksen (EY) N:o 71/2008 nojalla käynnistetyt toiminnot, joihin ne osallistuvat, päättyvät ja viimeistään 31 päivänä joulukuuta 2017.
               
            
         5   artikla
      
      
         Clean Sky 2 -yhteisyrityksen elimet
      
      
               
                  1.
               
               
                  Clean Sky 2 -yhteisyrityksen elimet ovat
                  
                              a)
                           
                           
                              hallintoneuvosto;
                           
                        
                              b)
                           
                           
                              toimitusjohtaja;
                           
                        
                              c)
                           
                           
                              ohjauskomiteat;
                           
                        
                              d)
                           
                           
                              tieteellinen komitea;
                           
                        
                              e)
                           
                           
                              valtioiden edustajien ryhmä.
                           
                        
            
               
                  2.
               
               
                  Tiedekomitea ja valtioiden edustajien ryhmä toimivat Clean Sky 2 -yhteisyrityksen neuvoa-antavina eliminä.
               
            
         6   artikla
      
      
         Hallintoneuvoston kokoonpano
      
      Hallintoneuvosto koostuu seuraavista:
      
                  a)
               
               
                  yksi komission edustaja unionin puolesta;
               
            
                  b)
               
               
                  yksi kunkin vetäjän edustaja;
               
            
                  c)
               
               
                  yksi ydinkumppaneiden edustaja kutakin ITD-toimea kohden;
               
            
                  d)
               
               
                  yksi assosiaatiojäsenten edustaja kutakin ITD-toimea kohden;
               
            
                  e)
               
               
                  yksi ydinkumppaneiden edustaja kutakin IADP-toimea kohden.
               
            
         7   artikla
      
      
         Hallintoneuvoston toiminta
      
      
               
                  1.
               
               
                  Unionilla on 50 prosenttia äänistä. Unionin äänioikeus on jakamaton. Jokaisella muulla edustajalla on yhtäläinen määrä ääniä. Edustajien on parhaansa mukaan pyrittävä yhteisymmärrykseen. Jos yhteisymmärrykseen ei päästä, hallintoneuvosto tekee päätökset vähintään 80 prosentin enemmistöllä kaikista äänistä, mukaan lukien poissa olevien edustajien äänet.
               
            
               
                  2.
               
               
                  Hallintoneuvosto valitsee puheenjohtajan kahden vuoden mittaiseksi toimikaudeksi.
               
            
               
                  3.
               
               
                  Hallintoneuvosto kokoontuu sääntömääräisiin istuntoihin vähintään kahdesti vuodessa. Se voi komission, yksityisten osakkaiden edustajien enemmistön tai puheenjohtajan pyynnöstä kutsua koolle ylimääräisen kokouksen. Puheenjohtaja kutsuu hallintoneuvoston koolle, ja kokoukset pidetään yleensä Clean Sky 2 -yhteisyrityksen kotipaikassa.
                  Toimitusjohtajalla on oikeus osallistua keskusteluihin, mutta hänellä ei ole äänioikeutta.
                  Valtioiden edustajien ryhmän puheenjohtajalla tai varapuheenjohtajalla on oikeus osallistua hallintoneuvoston kokouksiin tarkkailijana ja osallistua sen keskusteluihin, mutta hänellä ei ole äänioikeutta.
                  Tieteellisen komitean puheenjohtajalla on oikeus osallistua hallintoneuvoston kokouksiin tarkkailijana ja osallistua sen keskusteluihin, jotka koskevat komitean tehtäviin liittyviä kysymyksiä, mutta hänellä ei ole äänioikeutta.
                  Hallintoneuvosto voi kutsua muita henkilöitä osallistumaan kokouksiinsa tarkkailijoina, erityisesti unionin alueviranomaisten edustajia.
               
            
               
                  4.
               
               
                  Osakkaiden edustajat eivät ole henkilökohtaisesti korvausvastuussa toimista, joita he tekevät edustajan ominaisuudessa hallintoneuvostossa.
               
            
               
                  5.
               
               
                  Hallintoneuvosto vahvistaa oman työjärjestyksensä.
               
            
               
                  6.
               
               
                  Hallintoneuvosto hyväksyy tarvittaessa siirtymätoimenpiteitä.
               
            
         8   artikla
      
      
         Hallintoneuvoston tehtävät
      
      
               
                  1.
               
               
                  Hallintoneuvosto vastaa yleisesti Clean Sky 2 -yhteisyrityksen strategisesta suuntautumisesta ja toiminnasta ja valvoo sen toimintojen toteutusta.
                  Komissio pyrkii hallintoneuvostossa toimiessaan varmistamaan koordinoinnin Clean Sky 2 -yhteisyrityksen toimien ja Horisontti 2020 -puiteohjelman toimien välillä ja edistämään synergioita, kun määritetään tutkimusyhteistyöhön kuuluvia painotuksia.
               
            
               
                  2.
               
               
                  Hallintoneuvosto huolehtii erityisesti seuraavista tehtävistä:
                  
                              a)
                           
                           
                              arvioi, hyväksyy tai hylkää osakkuushakemukset tämän yhtiöjärjestyksen 4 artiklan mukaisesti;
                           
                        
                              b)
                           
                           
                              päättää Clean Sky 2 -yhteisyrityksen osakkuuden irtisanomisesta, jos osakas ei täytä velvoitteitaan;
                           
                        
                              c)
                           
                           
                              hyväksyy Clean Sky 2 -yhteisyrityksen varainhoitoa koskevat säännöt tämän asetuksen 5 artiklan mukaisesti;
                           
                        
                              d)
                           
                           
                              hyväksyy Clean Sky 2 -yhteisyrityksen vuotuisen talousarvion, mukaan lukien vastaava henkilöstötaulukko, jossa vahvistetaan väliaikaisten toimien määrä tehtäväryhmittäin ja palkkaluokittain sekä sopimussuhteisen henkilöstön ja kansallisten asiantuntijoiden määrä kokoaikaiseksi muutettuna;
                           
                        
                              e)
                           
                           
                              harjoittaa nimittävän viranomaisen toimivaltaa henkilöstön osalta tämän asetuksen 6 artiklan 2 kohdan mukaisesti;
                           
                        
                              f)
                           
                           
                              nimittää tai erottaa toimitusjohtajan, jatkaa hänen toimikauttaan, opastaa häntä ja valvoo hänen suoriutumistaan tehtävistään;
                           
                        
                              g)
                           
                           
                              hyväksyy ohjelmatoimiston organisaatiorakenteen toimitusjohtajan suosituksen perusteella;
                           
                        
                              h)
                           
                           
                              hyväksyy työsuunnitelman ja vastaavat menoarviot toimitusjohtajan ehdotuksen mukaisesti kuultuaan tiedekomiteaa ja valtioiden edustajien ryhmää;
                           
                        
                              i)
                           
                           
                              hyväksyy tämän asetuksen 4 artiklan 2 kohdan b alakohdassa tarkoitetun täydentäviä toimia koskevan suunnitelman yksityisten osakkaiden ehdotuksen perusteella kuultuaan tarvittaessa väliaikaista neuvoa-antavaa ryhmää;
                           
                        
                              j)
                           
                           
                              ottaa vastaan ja antaa lausunnon tämän asetuksen 4 artiklan 3 kohdassa tarkoitetusta ilmoituksesta;
                           
                        
                              k)
                           
                           
                              hyväksyy vuotuisen toimintakertomuksen ja sitä vastaavat menot;
                           
                        
                              l)
                           
                           
                              järjestää tarpeen mukaan Clean Sky 2 -yhteisyrityksen sisäisen tarkastustoiminnon toteutuksen;
                           
                        
                              m)
                           
                           
                              varmistaa menettelyt avoimia ja läpinäkyviä pyyntöjä varten ja hyväksyy ehdotuspyynnöt sekä tarvittaessa ehdotuspyyntöjen jättämistä, arviointia ja valintaa koskevat säännöt sekä myöntämis- ja uudelleentarkastelumenettelyiden säännöt;
                           
                        
                              n)
                           
                           
                              hyväksyy luettelon rahoitettaviksi valituista ehdotuksista ja tarjouksista riippumattomien asiantuntijoiden laatiman järjestysluettelon pohjalta;
                           
                        
                              o)
                           
                           
                              kehittää Clean Sky 2 -yhteisyrityksen viestintäpolitiikkaa toimitusjohtajan suosituksen perusteella;
                           
                        
                              p)
                           
                           
                              vahvistaa tarvittaessa henkilöstösääntöjen ja palvelussuhteen ehtojen täytäntöönpanosäännöt tämän asetuksen 6 artiklan 3 kohdan mukaisesti;
                           
                        
                              q)
                           
                           
                              vahvistaa tarvittaessa säännöt, jotka koskevat kansallisten asiantuntijoiden lähettämistä Clean Sky 2 -yhteisyritykseen ja harjoittelijoiden käyttöä, tämän asetuksen 7 artiklan mukaisesti;
                           
                        
                              r)
                           
                           
                              perustaa tarvittaessa Clean Sky 2 -yhteisyrityksen elinten lisäksi neuvoa-antavia ryhmiä;
                           
                        
                              s)
                           
                           
                              toimittaa komissiolle tarvittaessa Clean Sky 2 -yhteisyrityksen osakkaan esittämät pyynnöt, jotka koskevat tämän asetuksen muuttamista;
                           
                        
                              t)
                           
                           
                              vastaa kaikista tehtävistä, joita ei ole nimenomaisesti osoitettu tietylle Clean Sky 2 -yhteisyrityksen elimelle; hallintoneuvosto voi osoittaa kyseiset tehtävät mille hyvänsä näistä elimistä.
                           
                        
            
         9   artikla
      
      
         Toimitusjohtajan nimittäminen, erottaminen ja toimikauden jatkaminen
      
      
               
                  1.
               
               
                  Hallintoneuvosto nimittää toimitusjohtajan komission avointa ja läpinäkyvää menettelyä noudattaen komission laatiman ehdokasluettelon perusteella. Komissio pyytää tarvittaessa yksityiset osakkaat mukaan valintamenettelyyn.
                  Erityisesti yksityisten osakkaiden edustus on varmistettava valintamenettelyn esivalintavaiheessa. Yksityiset osakkaat nimittävät tätä tarkoitusta varten yhteisestä päätöksestä edustajan ja tarkkailijan hallintoneuvoston puolesta.
               
            
               
                  2.
               
               
                  Toimitusjohtaja on henkilöstön jäsen, ja hän toimii Clean Sky 2 -yhteisyrityksen palveluksessa väliaikaisena toimihenkilönä koskevien palvelussuhteen ehtojen 2 artiklan a alakohdan mukaisesti.
                  Hallintoneuvoston puheenjohtaja tekee Clean Sky 2 -yhteisyrityksen puolesta toimitusjohtajan kanssa työsopimuksen.
               
            
               
                  3.
               
               
                  Toimitusjohtajan toimikausi on kolme vuotta. Toimikauden päätyttyä komissio laatii arvion tavasta, jolla toimitusjohtaja on hoitanut tehtäviään, ja Clean Sky 2 -yhteisyrityksen tulevista tehtävistä ja haasteista. Komissio ottaa yksityiset osakkaat asianmukaisella tavalla mukaan arvion laadintaan
               
            
               
                  4.
               
               
                  Hallintoneuvosto voi komission ehdotuksesta, jossa otetaan huomioon 3 kohdassa tarkoitettu arvio, jatkaa toimitusjohtajan toimikautta kerran enintään viidellä vuodella.
               
            
               
                  5.
               
               
                  Toimitusjohtaja, jonka toimikautta on jatkettu, ei voi osallistua jatketun toimikautensa päättyessä toiseen kertaan saman toimen valintamenettelyyn.
               
            
               
                  6.
               
               
                  Toimitusjohtaja voidaan erottaa tehtävästään vain hallintoneuvoston päätöksellä, jonka se tekee komission ehdotuksesta. Komissio ottaa yksityiset osakkaat asianmukaisella tavalla mukaan ehdotuksen tekemiseen.
               
            
         10   artikla
      
      
         Toimitusjohtajan tehtävät
      
      
               
                  1.
               
               
                  Toimitusjohtaja vastaa Clean Sky 2 -yhteisyrityksen päivittäisestä johtamisesta hallintoneuvoston päätösten mukaisesti.
               
            
               
                  2.
               
               
                  Toimitusjohtaja on Clean Sky 2 -yhteisyrityksen laillinen edustaja. Hän vastaa toiminnastaan hallintoneuvostolle.
               
            
               
                  3.
               
               
                  Toimitusjohtaja toteuttaa Clean Sky 2 -yhteisyrityksen talousarvion.
               
            
               
                  4.
               
               
                  Toimitusjohtaja huolehtii erityisesti seuraavista tehtävistä itsenäisesti:
                  
                              a)
                           
                           
                              valmistelee ja toimittaa hallintoneuvostolle hyväksyttäväksi vuotuisen talousarvioesityksen, mukaan lukien vastaavan henkilöstötaulukon, jossa vahvistetaan väliaikaisten toimien määrä tehtäväryhmittäin ja palkkaluokittain sekä sopimussuhteisen henkilöstön ja kansallisten asiantuntijoiden määrä kokoaikaiseksi muutettuna;
                           
                        
                              b)
                           
                           
                              valmistelee ja toimittaa hallintoneuvostolle hyväksyttäväksi työsuunnitelman ja vastaavat menoarviot;
                           
                        
                              c)
                           
                           
                              toimittaa hallintoneuvostolle lausunnon antamista varten vuotuisen tilinpäätöksen;
                           
                        
                              d)
                           
                           
                              valmistelee ja toimittaa hallintoneuvostolle hyväksyttäväksi vuotuisen toimintakertomuksen ja sitä vastaavan menoselvityksen;
                           
                        
                              e)
                           
                           
                              käsittelee ITD- tai IADP- tai poikittaistoimien puitteissa syntyneiden riitojen sovittelua toisessa asteessa;
                           
                        
                              f)
                           
                           
                              käsittelee ITD- tai IADP- tai poikittaistoimien puitteissa syntyneiden riitojen sovittelua ensimmäisessä asteessa;
                           
                        
                              g)
                           
                           
                              valvoo ehdotuspyyntöjä kyseisen ITD- tai IADP-ohjauskomitean ehdottaman sisällön ja aihealueen perusteella sekä ohjelman tavoitteiden mukaisesti; toimittaa hallintoneuvostolle hyväksyttäväksi luettelon rahoitettaviksi valituista toimista;
                           
                        
                              h)
                           
                           
                              tiedottaa valtioiden edustajien ryhmälle ja tieteelliselle komitealle säännöllisesti kaikista niiden neuvontatehtävän kannalta merkityksellisistä seikoista;
                           
                        
                              i)
                           
                           
                              tekee yksittäisiä sopimuksia ja päätöksiä;
                           
                        
                              j)
                           
                           
                              tekee hankintasopimuksia;
                           
                        
                              k)
                           
                           
                              toteuttaa Clean Sky 2 -yhteisyrityksen viestintäpolitiikkaa;
                           
                        
                              l)
                           
                           
                              organisoi, johtaa ja valvoo Clean Sky 2 -yhteisyrityksen toimintaa ja henkilöstöä hallintoneuvoston siirtämän määräysvallan puitteissa tämän asetuksen 6 artiklan 2 kohdan mukaisesti;
                           
                        
                              m)
                           
                           
                              ottaa käyttöön vaikuttavan ja tehokkaan sisäisen valvontajärjestelmän ja varmistaa sen toiminnan sekä ilmoittaa sen kaikista merkittävistä muutoksista hallintoneuvostolle;
                           
                        
                              n)
                           
                           
                              varmistaa riskinarvioinnin ja riskinhallinnan toteutuksen;
                           
                        
                              o)
                           
                           
                              toteuttaa muita toimenpiteitä, jotka ovat tarpeen Clean Sky 2 -yhteisyrityksen tavoitteiden saavuttamisessa tapahtuneen edistymisen arvioimiseksi;
                           
                        
                              p)
                           
                           
                              toteuttaa muita hallintoneuvoston toimitusjohtajalle antamia tai siirtämiä tehtäviä;
                           
                        
                              q)
                           
                           
                              varmistaa eri ITD-, IADP- ja poikittaistoimien välisen koordinoinnin ja toteuttaa asianmukaisia toimia yhteydenpidon hallinnoimiseksi, hankkeiden välisen turhan päällekkäisyyden välttämiseksi ja ITD-, IADP- ja poikittaistoimien välisten synergioiden tukemiseksi;
                           
                        
                              r)
                           
                           
                              ehdottaa hallintoneuvostolle ITD-, IADP- ja poikittaistoimien teknistä sisältöä ja budjettimäärärahoja koskevia mukautuksia;
                           
                        
                              s)
                           
                           
                              turvaa teknologian arviointielimen ja ITD- ja IADP-toimien välisen tehokkaan vuorovaikutuksen ja varmistaa, että teknologian arviointielimelle toimitetaan tarvittavat tiedot määräaikojen puitteissa;
                           
                        
                              t)
                           
                           
                              toimii teknologian arviointielimen johtavan elimen puheenjohtajana ja varmistaa, että kaikki tarvittavat toimenpiteet toteutetaan, jotta teknologian arviointielin voi suorittaa tämän yhtiöjärjestyksen 12 artiklassa kuvattuja tehtäviään;
                           
                        
                              u)
                           
                           
                              varmistaa, että suunnitellut tavoitteet saavutetaan määräaikojen puitteissa, koordinoi ja seuraa ITD- ja IADP-toimia ja esittää tarvittaessa tavoitteita ja niiden aikataulua koskevia muutosehdotuksia;
                           
                        
                              v)
                           
                           
                              seuraa ITD- ja IADP-toimien tavoitteiden saavuttamisessa tapahtuvaa edistymistä erityisesti teknologian arviointielimen arviointien perusteella;
                           
                        
                              w)
                           
                           
                              hyväksyy ITD- ja IADP-toimien välillä ja sisällä tehtävät määrärahasiirrot, jotka ovat alle 10 prosenttia vuotuisista budjettimäärärahoista;
                           
                        
                              x)
                           
                           
                              organisoi tiedonvaihdon valtioiden edustajien ryhmän kanssa.
                           
                        
            
               
                  5.
               
               
                  Toimitusjohtaja perustaa vastuullaan toimivan ohjelmatoimiston, joka toteuttaa kaikkia tästä asetuksesta johtuvia tukitehtäviä. Ohjelmatoimisto koostuu Clean Sky 2 -yhteisyrityksen henkilöstöstä, ja se huolehtii erityisesti seuraavista tehtävistä:
                  
                              a)
                           
                           
                              tukee asianmukaisen kirjanpitojärjestelmän perustamista ja hallinnointia Clean Sky 2 -yhteisyrityksen varainhoitoa koskevien sääntöjen mukaisesti;
                           
                        
                              b)
                           
                           
                              hallinnoi työsuunnitelmaan sisältyviä pyyntöjä sekä sopimuksia ja päätöksiä ja niiden koordinointia;
                           
                        
                              c)
                           
                           
                              tarjoaa Clean Sky 2 -yhteisyrityksen osakkaille ja muille elimille kaikki tiedot ja tuen, joita ne tarvitsevat tehtäviensä suorittamiseksi, ja noudattaa niiden erityispyyntöjä;
                           
                        
                              d)
                           
                           
                              toimii Clean Sky 2 -yhteisyrityksen elinten sihteeristönä ja avustaa hallintoneuvoston perustamia neuvoa-antavia ryhmiä.
                           
                        
            
         11   artikla
      
      
         Ohjauskomiteat
      
      
               
                  1.
               
               
                  Ohjauskomiteat perustetaan seuraaville integroitujen teknologioiden demonstraatioille ja innovatiivisten ilma-alusten demonstraatioalustoille:
                  
                              a)
                           
                           
                              Suuria matkustajailma-aluksia koskeva IADP;
                           
                        
                              b)
                           
                           
                              Syöttöliikenteen ilma-aluksia koskeva IADP;
                           
                        
                              c)
                           
                           
                              Pyöriväsiipisiä ilma-aluksia koskeva IADP;
                           
                        
                              d)
                           
                           
                              Ilma-aluksen runkoa koskeva ITD;
                           
                        
                              e)
                           
                           
                              Moottoreita koskeva ITD;
                           
                        
                              f)
                           
                           
                              Järjestelmiä koskeva ITD.
                           
                        
            
               
                  2.
               
               
                  Clean Sky -yhteisyrityksen seuraavien ITD-toimien ohjauskomiteat jatkavat toimintaansa asetuksessa (EY) N:o 71/2008 määritettyjen voimassa olevien sääntöjen (jotka koskevat niiden kokoonpanoa, kokouksia, tehtäviä ja työjärjestystä) mukaisesti siihen saakka, kunnes kyseisestä asetuksesta johtuvat toimet päättyvät:
                  
                              a)
                           
                           
                              Älykkäitä kiinteäsiipisiä ilma-aluksia koskeva ITD
                           
                        
                              b)
                           
                           
                              Ympäristömyötäisiä syöttöliikenteen ilma-aluksia koskeva ITD
                           
                        
                              c)
                           
                           
                              Ympäristömyötäisiä pyöriväsiipisiä ilma-aluksia koskeva ITD
                           
                        
                              d)
                           
                           
                              Ympäristömyötäisiä toimintajärjestelmiä koskeva ITD
                           
                        
                              e)
                           
                           
                              Ympäristömyötäisiä ja ympäristöä säästäviä moottoreita koskeva ITD
                           
                        
                              f)
                           
                           
                              Ekologista suunnittelua koskeva ITD.
                           
                        
            
               
                  3.
               
               
                  Jokaiseen ohjauskomiteaan kuuluu
                  
                              a)
                           
                           
                              puheenjohtaja – ITD- tai IADP-toimen vetäjän tai vetäjien ylempi edustaja;
                           
                        
                              b)
                           
                           
                              kunkin ITD- tai IADP-toimen ydinkumppanin edustaja; myös muiden ITD- tai IADP-toimien vetäjien edustajat voivat osallistua;
                           
                        
                              c)
                           
                           
                              yksi tai useampi toimitusjohtajan nimittämä ohjelmatoimiston edustaja.
                           
                        
            
               
                  4.
               
               
                  Kukin ohjauskomitea kokoontuu vähintään joka kolmas kuukausi. Ylimääräisiä kokouksia voidaan kutsua koolle puheenjohtajan tai toimitusjohtajan pyynnöstä.
                  Komission edustaja voi osallistua kokoukseen tarkkailijana.
                  Kokoukseen voidaan kutsua myös yksityisiä osakkaita, joilla on kyseisen ITD- tai IADP-toimen tuloksiin liittyviä etuja.
               
            
               
                  5.
               
               
                  Jokaisen ohjauskomitean vastuualueeseen kuuluu
                  
                              a)
                           
                           
                              sen oman ITD- tai IADP-toimen teknisten toimintojen ohjaaminen ja valvonta sekä päätöstenteko Clean Sky 2 -yhteisyrityksen puolesta teknisissä asioissa, joilla on merkitystä kyseiselle ITD- tai IADP-toimelle, kyseisten avustussopimusten tai -päätösten mukaisesti;
                           
                        
                              b)
                           
                           
                              raportointi toimitusjohtajalle Clean Sky 2 -yhteisyrityksen määrittämien raportointi-indikaattoreiden perusteella;
                           
                        
                              c)
                           
                           
                              kaikkien tarvittavien tietojen toimittaminen teknologian arviointielimelle sovitussa muodossa niiden ehtojen ja edellytysten mukaisesti, jotka koskevat hallintoneuvoston teknologian arviointielimelle antamaa arviointia koskevaa toimeksiantoa;
                           
                        
                              d)
                           
                           
                              seikkaperäisten toimeenpanosuunnitelmien laatiminen ITD- tai IADP-toimelle työsuunnitelman mukaisesti;
                           
                        
                              e)
                           
                           
                              ehdotuspyyntöjen sisältöehdotusten esittäminen;
                           
                        
                              f)
                           
                           
                              sellaisten tarjouspyyntöjen sisältöä koskevien neuvojen antaminen, joita yhteisyritys käynnistää yhdessä ja yhteistyössä kyseisten osakkaiden kanssa;
                           
                        
                              g)
                           
                           
                              ydinkumppaneiden edustusta koskevan vuorottelujärjestyksen määrittely hallintoneuvostossa. Vain ydinkumppaneiden edustajat osallistuvat tätä asiaa koskevien päätösten tekemiseen. Vetäjien edustajilla ei ole äänioikeutta;
                           
                        
                              h)
                           
                           
                              ITD- tai IADP-toimien puitteissa syntyneiden riitojen käsittely;
                           
                        
                              i)
                           
                           
                              ITD- tai IADP-toimien puitteissa myönnettyjen budjettimäärärahojen muutosehdotusten esittäminen toimitusjohtajalle.
                           
                        
            
               
                  6.
               
               
                  Kukin ohjauskomitea vahvistaa työjärjestyksensä, joka perustuu yhteiseen malliin kaikissa ohjauskomiteoissa.
               
            
         12   artikla
      
      
         Teknologian arviointielin ja muut poikittaistoimet
      
      
               
                  1.
               
               
                  Poikittaistoimiin kuuluva riippumaton teknologian arviointielin toimii Clean Sky 2 -yhteisyrityksen toiminnan koko keston ajan.
                  Teknologian arviointielimellä on seuraavat tehtävät:
                  
                              a)
                           
                           
                              valvoo ja arvioi yksittäisten ITD- ja IADP-toimien teknologisten tulosten ympäristö- ja yhteiskunnallisia vaikutuksia koko Clean Sky -toiminnassa ja määrittää erityisesti ilmailualan aiheuttamia kokonaismelu- ja kasvihuonekaasupäästöjä sekä ilmansaasteita koskevia odotettuja parannuksia tulevissa skenaarioissa verrattuna perusskenaarioihin;
                           
                        
                              b)
                           
                           
                              antaa palautetta ITD- ja IADP-toimille, jotta niiden suorituskyky voidaan optimoida tavoitteisiin nähden;
                           
                        
                              c)
                           
                           
                              antaa toimitusjohtajan kautta hallintoneuvostolle palautetta ympäristö- ja yhteiskunnallisista vaikutuksista koko Clean Sky -toiminnassa, jotta hallintoneuvosto voi ryhtyä tarvittaviin toimiin optimoidakseen kaikkien Clean Sky -ohjelmien edut korkean tason tavoitteisiin nähden;
                           
                        
                              d)
                           
                           
                              antaa osakkaiden, toimitusjohtajan ja muiden yhteisyrityksen elinten kautta säännönmukaisesti tietoja ITD- ja IADP-toimien teknologisten tulosten vaikutuksista.
                           
                        
            
               
                  2.
               
               
                  Toimitusjohtaja toimii teknologian arviointielimen johtavan elimen puheenjohtajana. Hallintoneuvosto vahvistaa sen kokoonpanon ja työjärjestyksen toimitusjohtajan esityksen perusteella.
               
            
               
                  3.
               
               
                  Ekologista suunnittelua ja pienimuotoista lentoliikennettä koskevilla poikittaistoimilla on kullakin koordinointikomitea, joka vastaa niiden toimien koordinoinnista yhteistyössä ITD- ja IADP-toimien kanssa. Toimien vetäjä(t) toimivat koordinointikomitean puheenjohtajina. Hallintoneuvosto vahvistaa sen kokoonpanon ja työjärjestyksen toimitusjohtajan esityksen perusteella.
               
            
         13   artikla
      
      
         Tieteellinen komitea
      
      
               
                  1.
               
               
                  Tieteellinen komitea koostuu enintään 12 jäsenestä. Se valitsee puheenjohtajan jäsentensä keskuudesta.
               
            
               
                  2.
               
               
                  Tieteellisen komitean jäsenet edustavat tasapainoisesti maailmanlaajuisesti tunnustettuja asiantuntijoita tiedeyhteisöstä, teollisuudesta ja sääntelyelimistä. Kokonaisuutena tieteellisen komitean jäsenten riittävän osaamisen ja asiantuntemuksen on katettava koko tekninen toimiala, jotta se voi antaa tieteeseen pohjautuvia suosituksia Clean Sky 2 -yhteisyritykselle.
               
            
               
                  3.
               
               
                  Hallintoneuvosto vahvistaa tieteellisen komitean kokoonpanoa koskevat kriteerit ja valintamenettelyn ja nimittää sen jäsenet. Hallintoneuvoston on otettava huomioon valtioiden edustajien ryhmän esittämät mahdolliset jäsenehdokkaat.
               
            
               
                  4.
               
               
                  Tieteellinen komitea huolehtii seuraavista tehtävistä:
                  
                              a)
                           
                           
                              antaa neuvoja työsuunnitelmissa käsiteltävistä tieteellisistä painopistealueista;
                           
                        
                              b)
                           
                           
                              antaa neuvoja vuotuisessa toimintakertomuksessa kuvatuista tieteellisistä saavutuksista.
                           
                        
            
               
                  5.
               
               
                  Tieteellinen komitea kokoontuu vähintään kaksi kertaa vuodessa. Puheenjohtaja kutsuu edustajien ryhmän koolle.
               
            
               
                  6.
               
               
                  Tieteellinen komitea voi puheenjohtajan suostumuksella kutsua muita henkilöitä kokouksiinsa.
               
            
               
                  7.
               
               
                  Tieteellinen komitea vahvistaa työjärjestyksensä.
               
            
         14   artikla
      
      
         Valtioiden edustajien ryhmä
      
      
               
                  1.
               
               
                  Valtioiden edustajien ryhmässä on yksi edustaja kustakin jäsenvaltiosta ja kustakin Horisontti 2020 -puiteohjelmaan assosioituneesta maasta. Edustajien ryhmä valitsee puheenjohtajan ja varapuheenjohtajan keskuudestaan.
               
            
               
                  2.
               
               
                  Valtioiden edustajien ryhmä kokoontuu vähintään kaksi kertaa vuodessa. Puheenjohtaja kutsuu edustajien ryhmän koolle. Toimitusjohtaja ja hallintoneuvoston puheenjohtaja tai heidän edustajansa osallistuvat näihin kokouksiin.
                  Valtioiden edustajien ryhmän puheenjohtaja voi kutsua muita henkilöitä osallistumaan kokouksiin tarkkailijoina, erityisesti unionin alueviranomaisten ja pk-yritysjärjestöjen edustajia.
               
            
               
                  3.
               
               
                  Valtioiden edustajien ryhmää kuullaan, ja se tarkastelee erityisesti seuraavia aiheita koskevia tietoja ja antaa lausuntoja niistä:
                  
                              a)
                           
                           
                              Clean Sky 2 -yhteisyrityksen ohjelmassa tapahtunut edistyminen ja tavoitteiden saavuttaminen;
                           
                        
                              b)
                           
                           
                              strategisen suuntautumisen tarkistaminen;
                           
                        
                              c)
                           
                           
                              yhteydet Horisontti 2020 -puiteohjelmaan;
                           
                        
                              d)
                           
                           
                              työsuunnitelmat;
                           
                        
                              e)
                           
                           
                              pk-yrityksien osallistuminen.
                           
                        
            
               
                  4.
               
               
                  Valtioiden edustajien ryhmä antaa lisäksi tietoja seuraavista asioista ja toimii niiden osalta vuorovaikutuksessa Clean Sky 2 -yhteisyrityksen kanssa:
                  
                              a)
                           
                           
                              asianmukaisten kansallisten ja alueellisten tutkimus- ja innovointiohjelmien asema ja mahdollisten yhteistyöalojen kartoittaminen, mukaan lukien ilmailualan teknologioiden käyttöönotto;
                           
                        
                              b)
                           
                           
                              kansallisesti tai alueellisesti toteutetut erityistoimet, jotka liittyvät tietämyksen levittämistilaisuuksiin, teknisiin workshop-tapaamisiin ja viestintätoimintaan.
                           
                        
            
               
                  5.
               
               
                  Valtioiden edustajien ryhmä voi omasta aloitteestaan antaa hallintoneuvostolle suosituksia tai ehdotuksia teknisistä asioista sekä liikkeenjohdollisista ja rahoitukseen liittyvistä kysymyksistä sekä vuotuisista suunnitelmista, erityisesti jos tällaiset kysymykset vaikuttavat kansallisiin tai alueellisiin etuihin.
                  Hallintoneuvosto ilmoittaa viipymättä valtioiden edustajien ryhmälle tällaisten suositusten tai ehdotusten johdosta toteuttamansa toimet tai perustelut, jos niitä ei toteuteta.
               
            
               
                  6.
               
               
                  Valtioiden edustajien ryhmän on saatava säännöllisesti tietoja muun muassa Clean Sky 2 -yhteisyrityksen rahoittamiin toimiin osallistumisesta, kunkin pyynnön ja hankkeen täytäntöönpanon tuloksista, synergioista muiden asiaan kuuluvien unionin ohjelmien kanssa ja Clean Sky 2 -yhteisyrityksen talousarvion toteuttamisesta.
               
            
               
                  7.
               
               
                  Valtioiden edustajien ryhmä vahvistaa työjärjestyksensä.
               
            
         15   artikla
      
      
         Rahoituslähteet
      
      
               
                  1.
               
               
                  Clean Sky 2 -yhteisyrityksen rahoitus koostuu unionin sekä yksityisten osakkaiden ja niiden liitännäisosallistujien suorittamista rahoitusosuuksista, jotka maksetaan erissä, sekä osuuksista, jotka koostuvat niille aiheutuneista kustannuksista sellaisten epäsuorien toimien täytäntöönpanossa, joita Clean Sky 2 -yhteisyritys ei korvaa.
               
            
               
                  2.
               
               
                  Clean Sky 2 -yhteisyrityksen hallinnolliset kustannukset eivät saa ylittää 78 000 000 euroa, ja ne on katettava rahoitusosuuksilla, jotka jaetaan vuosittain tasapuolisesti unionin ja Clean Sky 2 -yhteisyrityksen yksityisten osakkaiden kesken. Jos osa hallinnollisiin kustannuksiin tarkoitetusta rahoituksesta jää käyttämättä, sillä voidaan kattaa Clean Sky 2 -yhteisyrityksen toimintakustannuksia.
               
            
               
                  3.
               
               
                  Clean Sky 2 -yhteisyrityksen toimintakustannukset katetaan
                  
                              a)
                           
                           
                              unionin rahoitusosuudella;
                           
                        
                              b)
                           
                           
                              vetäjien ja ydinkumppanien sekä niiden liitännäisosallistujien luontoissuorituksilla, jotka koostuvat epäsuorien toimien täytäntöönpanossa niille aiheutuneista kustannuksista, joista vähennetään Clean Sky 2 -yhteisyrityksen osuus ja muu unionin osuus.
                           
                        
            
               
                  4.
               
               
                  Clean Sky 2 -yhteisyrityksen talousarvioon kirjattavat varat koostuvat seuraavista osuuksista:
                  
                              a)
                           
                           
                              osakkaiden rahoitusosuudet hallintomenoihin;
                           
                        
                              b)
                           
                           
                              toimintakustannuksiin osoitettava unionin rahoitusosuus;
                           
                        
                              c)
                           
                           
                              kaikki Clean Sky 2 -yhteisyrityksen tuottamat tulot;
                           
                        
                              d)
                           
                           
                              kaikki muut rahoitusosuudet, varat ja tulot.
                           
                        Osakkaiden Clean Sky 2 -yhteisyritykselle maksamista rahoitusosuuksista mahdollisesti saatavia korkoja pidetään yhteisyrityksen tuloina.
               
            
               
                  5.
               
               
                  Kaikki Clean Sky 2 -yhteisyrityksen ja sen toimintojen varat käytetään tämän asetuksen 2 artiklassa asetettujen tavoitteiden saavuttamiseen.
               
            
               
                  6.
               
               
                  Clean Sky 2 -yhteisyritys omistaa kaiken omaisuuden, joka syntyy sen tavoitteiden saavuttamisen kautta tai joka siirretään sille sen tavoitteiden saavuttamiseksi.
               
            
               
                  7.
               
               
                  Kulujen kattamisen jälkeen jäänyttä ylijäämää ei makseta Clean Sky 2 -yhteisyrityksen osakkaille, paitsi silloin kun Clean Sky 2 -yhteisyritys puretaan.
               
            
         16   artikla
      
      
         Unionin rahoitusosuuden jakaminen
      
      
               
                  1.
               
               
                  Unionin toimintakustannuksiin kohdennettu rahoitus jaetaan seuraavasti:
                  
                              a)
                           
                           
                              enintään 40 prosenttia unionin kokonaisrahoituksesta varataan vetäjille ja niiden osallistuville intressiyhteisöille;
                           
                        
                              b)
                           
                           
                              enintään 30 prosenttia unionin kokonaisrahoituksesta varataan ydinkumppaneille ja niiden osallistuville intressiyhteisöille;
                           
                        
                              c)
                           
                           
                              vähintään 30 prosenttia unionin kokonaisrahoituksesta jaetaan kilpailuun perustuvien ehdotuspyyntöjen ja tarjouspyyntöjen perusteella. Erityistä huomiota kiinnitetään siihen, että varmistetaan pk-yritysten asianmukainen osallistuminen.
                           
                        
            
               
                  2.
               
               
                  Edellä olevan 1 kohdan mukainen rahoitus jaetaan riippumattomien asiantuntijoiden ehdotuksia koskevien arviointien perusteella.
               
            
               
                  3.
               
               
                  Unionin rahoituksen ohjeellinen jakautuminen ITD-, IADP- ja poikittaistoimien kesken esitetään tämän asetuksen liitteessä III.
               
            
         17   artikla
      
      
         Rahoitussitoumukset
      
      
               
                  1.
               
               
                  Clean Sky 2 -yhteisyrityksen rahoitussitoumukset eivät saa ylittää käytettävissä olevia tai osakkaiden sen talousarvioon sitomien varojen määrää.
               
            
               
                  2.
               
               
                  Talousarviositoumukset voidaan jakaa vuosieriin. Joka vuosi komissio ja Clean Sky 2 -yhteisyritys sitoutuvat maksamaan vuosierät, joissa otetaan huomioon taloudellista tukea saavien toimien edistyminen, arvioidut tarpeet ja käytettävissä oleva talousarvio.
                  Yksittäisiä vuosieriä koskevan sitoumuksen alustava aikataulu ilmoitetaan unionin varojen asianomaisille saajille.
               
            
         18   artikla
      
      
         Tilivuosi
      
      Tilivuosi alkaa 1 päivänä tammikuuta ja päättyy 31 päivänä joulukuuta.
      
         19   artikla
      
      
         Toiminnallinen ja taloudellinen suunnittelu
      
      
               
                  1.
               
               
                  Toimitusjohtaja toimittaa hallintoneuvostolle hyväksyttäväksi esityksen monivuotisesta tai vuotuisesta työsuunnitelmasta, joka sisältää tutkimus- ja innovointitoimintaa koskevan yksityiskohtaisen suunnitelman, hallinnolliset toiminnot ja vastaavat menoarviot. Työsuunnitelmaesitys sisältää myös yhtiöjärjestyksen 15 artiklan 3 kohdan b alakohdan mukaisesti tehtävien rahoitusosuuksien arvioidun arvon.
               
            
               
                  2.
               
               
                  Työsuunnitelma hyväksytään sen täytäntöönpanoa edeltävän vuoden loppuun mennessä. Työsuunnitelma julkistetaan.
               
            
               
                  3.
               
               
                  Toimitusjohtaja valmistelee seuraavan vuoden talousarvioesityksen ja toimittaa sen hallintoneuvostolle hyväksyttäväksi.
               
            
               
                  4.
               
               
                  Hallintoneuvosto hyväksyy kunkin vuoden talousarvioesityksen edeltävän vuoden lopussa.
               
            
               
                  5.
               
               
                  Vuotuista talousarviota mukautetaan unionin talousarviossa vahvistetun unionin rahoitusosuuden huomioon ottamiseksi.
               
            
         20   artikla
      
      
         Toimintaa ja talousarviota koskeva raportointi
      
      
               
                  1.
               
               
                  Toimitusjohtaja raportoi vuosittain hallintoneuvostolle tehtäviensä hoitamisesta Clean Sky 2 -yhteisyrityksen varainhoitosääntöjen mukaisesti.
                  Toimitusjohtaja esittää kahden kuukauden kuluessa kunkin varainhoitovuoden päättymisestä hallintoneuvoston hyväksyttäväksi vuotuisen toimintakertomuksen, jossa tarkastellaan Clean Sky 2 -yhteisyrityksen saavuttamaa edistystä edellisen kalenterivuoden aikana, erityisesti suhteessa mainitun vuoden vuotuiseen työsuunnitelmaan. Vuotuisessa toimintakertomuksessa annetaan tietoa muun muassa seuraavista asioista:
                  
                              a)
                           
                           
                              toteutetut tutkimus-, innovointi- ja muut toimet sekä vastaavat menot;
                           
                        
                              b)
                           
                           
                              ehdotuspyynnöissä ehdotetut toimet ja niiden jaottelu osallistujatyypin mukaan, mukaan lukien pk-yritykset, sekä maakohtaisesti;
                           
                        
                              c)
                           
                           
                              rahoitettavaksi valitut toimet ja niiden jaottelu osallistujatyypin mukaan, mukaan lukien pk-yritykset, ja maakohtaisesti sekä Clean Sky 2 -yhteisyrityksen rahoitusosuudet yksittäisille osallistujille ja toimille.
                           
                        
            
               
                  2.
               
               
                  Kun hallintoneuvosto on hyväksynyt vuotuisen toimintakertomuksen, se julkistetaan.
               
            
               
                  3.
               
               
                  Clean Sky 2 -yhteisyrityksen tilinpitäjä toimittaa alustavan tilinpäätöksen komission tilinpitäjälle ja tilintarkastustuomioistuimelle viimeistään varainhoitovuoden päättymistä seuraavan maaliskuun 1 päivänä.
                  Clean Sky 2 -yhteisyritys toimittaa talousarvio- ja varainhallintoa koskevan selvityksen Euroopan parlamentille, neuvostolle ja tilintarkastustuomioistuimelle viimeistään varainhoitovuoden päättymistä seuraavan maaliskuun 31 päivänä.
                  Saatuaan Clean Sky 2 -yhteisyrityksen alustavaa tilinpäätöstä koskevat huomautukset, jotka tilintarkastustuomioistuin on antanut asetuksen (EU, Euratom) N:o 966/2012 148 artiklan nojalla, Clean Sky 2 -yhteisyrityksen tilinpitäjä laatii Clean Sky 2 -yhteisyrityksen lopullisen tilinpäätöksen ja toimitusjohtaja toimittaa sen hallintoneuvostolle lausuntoa varten.
                  Hallintoneuvosto antaa lausunnon Clean Sky 2 -yhteisyrityksen lopullisesta tilinpäätöksestä.
                  Toimitusjohtaja toimittaa lopullisen tilinpäätöksen ja hallintoneuvoston lausunnon Euroopan parlamentille, neuvostolle, komissiolle ja tilintarkastustuomioistuimelle viimeistään varainhoitovuoden päättymistä seuraavan heinäkuun 1 päivänä.
                  Lopullinen tilinpäätös julkaistaan Euroopan unionin virallisessa lehdessä viimeistään seuraavan vuoden marraskuun 15 päivänä.
                  Toimitusjohtaja toimittaa vastauksen tilintarkastustuomioistuimelle tämän vuosikertomuksessaan esittämiin huomautuksiin viimeistään 30 päivänä syyskuuta. Toimitusjohtaja toimittaa tämän vastauksen myös hallintoneuvostolle.
                  Toimitusjohtaja antaa asetuksen (EU, Euratom) N:o 966/2012 165 artiklan 3 kohdan mukaisesti Euroopan parlamentille tämän pyynnöstä kaikki asianomaista varainhoitovuotta koskevan vastuuvapausmenettelyn moitteetonta toteuttamista varten tarvittavat tiedot.
               
            
         21   artikla
      
      
         Sisäinen tarkastustoimi
      
      Komission sisäisellä tarkastajalla on Clean Sky 2 -yhteisyrityksen suhteen samat valtuudet kuin komission suhteen.
      
         22   artikla
      
      
         Osakkaiden korvausvastuu ja vakuutukset
      
      
               
                  1.
               
               
                  Osakkaiden korvausvastuu Clean Sky 2 -yhteisyrityksen veloista rajoittuu siihen osuuteen, jonka ne ovat jo maksaneet hallinnollisista kustannuksista.
               
            
               
                  2.
               
               
                  Clean Sky 2 -yhteisyritys hankkii tarvittavan vakuutussuojan ja ylläpitää sitä.
               
            
         23   artikla
      
      
         Eturistiriidat
      
      
               
                  1.
               
               
                  Clean Sky 2 -yhteisyrityksen, sen elinten ja henkilöstön on toiminnassaan vältettävä kaikkia eturistiriitoja.
               
            
               
                  2.
               
               
                  Hallintoneuvosto vahvistaa sääntöjä, joilla estetään ja hallitaan eturistiriitoja ja joita sovelletaan Clean Sky 2 -yhteisyrityksen jäseniin, elimiin ja henkilöstöön. Näissä säännöissä määrätään hallintoneuvostossa olevien jäsenten edustajien eturistiriitaa osalta.
               
            
         24   artikla
      
      
         Yhteisyrityksen purkaminen
      
      
               
                  1.
               
               
                  Clean Sky 2 -yhteisyritys puretaan tämän asetuksen 1 artiklassa määritetyn toimikauden päättyessä.
               
            
               
                  2.
               
               
                  Edellä olevan 1 kohdan lisäksi purkamismenettely käynnistetään automaattisesti, jos unioni tai kaikki yksityiset osakkaat eroavat Clean Sky 2 -yhteisyrityksestä.
               
            
               
                  3.
               
               
                  Clean Sky 2 -yhteisyrityksen purkamiseen liittyviä menettelyjä varten hallintoneuvosto nimittää yhden tai useamman selvittäjän, jotka toimivat hallintoneuvoston tekemien päätösten mukaisesti.
               
            
               
                  4.
               
               
                  Clean Sky 2 -yhteisyrityksen purkamisen yhteydessä sen omaisuus käytetään yhteisyrityksen korvausvastuiden ja sen purkamisesta aiheutuvien kustannusten kattamiseen. Mahdollinen ylijäämä jaetaan purkamisajankohtana osakkaina olevien kesken sen mukaan, mikä on kunkin osakkaan rahoitusosuus Clean Sky 2 -yhteisyrityksessä. Mahdollinen unionille jaettu ylijäämä palautetaan unionin talousarvioon.
               
            
               
                  5.
               
               
                  Jos Clean Sky 2 -yhteisyrityksen tekemän sopimuksen, päätöksen tai hankintasopimuksen kesto on kuin Clean Sky 2 -yhteisyrityksen toimikautta pitempi, sen asianmukaiseksi hoitamiseksi laaditaan erillismenettely.
               
            
         (1)  Neuvoston asetus (EY) N:o 219/2007, annettu 27 päivänä helmikuuta 2007, yhteisyrityksen perustamisesta uuden sukupolven eurooppalaisen ilmaliikenteen hallintajärjestelmän (SESAR) kehittämiseksi (EUVL L 64, 2.3.2007, s. 1).
   
   
      LIITE II
      
         CLEAN SKY 2 -YHTEISYRITYKSEN YKSITYISET OSAKKAAT
      
      1.   VETÄJÄT:
      
                  1.
               
               
                  AgustaWestland SpA ja AgustaWestland Limited
               
            
                  2.
               
               
                  Airbus SAS
               
            
                  3.
               
               
                  Alenia Aermacchi SpA
               
            
                  4.
               
               
                  Dassault Aviation SA
               
            
                  5.
               
               
                  Deutsches Zentrum für Luft- und Raumfahrt (DLR) e.V.
               
            
                  6.
               
               
                  EADS-CASA
               
            
                  7.
               
               
                  Airbus Helicopters SAS
               
            
                  8.
               
               
                  Evektor
               
            
                  9.
               
               
                  Fraunhofer Gesellschaft zur Förderung der angewandten Forschung e.V
               
            
                  10.
               
               
                  Liebherr-Aerospace Lindenberg GmbH
               
            
                  11.
               
               
                  MTU Aero Engines AG
               
            
                  12.
               
               
                  Piaggio Aero Industries
               
            
                  13.
               
               
                  Rolls-Royce plc
               
            
                  14.
               
               
                  SAAB AB
               
            
                  15.
               
               
                  Safran SA
               
            
                  16.
               
               
                  Thales Avionics SAS
               
            2.   ASSOSIAATIOJÄSENET
      Asetuksen (EY) N:o 71/2008 mukainen luettelo Clean Sky 2 -yhteisyrityksen assosiaatiojäsenistä, jotka ovat tämän asetuksen nojalla myös Clean Sky 2 -yhteisyrityksen osakkaita siihen saakka, kunnes asetuksen (EY) N:o 71/2008 nojalla käynnistetyt niihin liittyvät toimet päättyvät (1).
      
                  1.
               
               
                  LMS International NV
               
            
                  2.
               
               
                  Micromega Dynamics
               
            
                  3.
               
               
                  EPFL Ecole Polytechnique Lausanne
               
            
                  4.
               
               
                  ETH Zurich
               
            
                  5.
               
               
                  Huntsman Advanced Materials
               
            
                  6.
               
               
                  RUAG Schweiz AG
               
            
                  7.
               
               
                  University of Applied Sciences NW Switzerland (FHNW)
               
            
                  8.
               
               
                  DIEHL Aerospace
               
            
                  9.
               
               
                  DLR
               
            
                  10.
               
               
                  EADS Deutschland GmbH
               
            
                  11.
               
               
                  HADEG Recycling GmbH
               
            
                  12.
               
               
                  MTU Aero Engines
               
            
                  13.
               
               
                  Aeronova Aerospace SAU
               
            
                  14.
               
               
                  Aeronova Engineering Solutions
               
            
                  15.
               
               
                  Aeronova Manufacturing Engineering
               
            
                  16.
               
               
                  ITP
               
            
                  17.
               
               
                  EADS France
               
            
                  18.
               
               
                  ONERA
               
            
                  19.
               
               
                  Zodiac ECE
               
            
                  20.
               
               
                  Zodiac Intertechnique
               
            
                  21.
               
               
                  Zodiac Aerazur
               
            
                  22.
               
               
                  HAI
               
            
                  23.
               
               
                  IAI
               
            
                  24.
               
               
                  Aerosoft
               
            
                  25.
               
               
                  Avio
               
            
                  26.
               
               
                  CIRA
               
            
                  27.
               
               
                  CSM
               
            
                  28.
               
               
                  DEMA
               
            
                  29.
               
               
                  FOX BIT
               
            
                  30.
               
               
                  IMAST
               
            
                  31.
               
               
                  Piaggio Aero Industries
               
            
                  32.
               
               
                  Politecnico di Torino
               
            
                  33.
               
               
                  Università degli Studi Di Napoli ”Federico II” Polo delle Scienze e della Tecnologia
               
            
                  34.
               
               
                  Selex ES
               
            
                  35.
               
               
                  SICAMB SPA
               
            
                  36.
               
               
                  Università di Bologna
               
            
                  37.
               
               
                  Università degli Studi di Perugia
               
            
                  38.
               
               
                  ATR
               
            
                  39.
               
               
                  ELSIS
               
            
                  40.
               
               
                  University of Malta
               
            
                  41.
               
               
                  Aeronamic
               
            
                  42.
               
               
                  Airborne Technology Centre
               
            
                  43.
               
               
                  KIN Machinebouw B.V.
               
            
                  44.
               
               
                  Eurocarbon
               
            
                  45.
               
               
                  Fokker Aerostructures B.V. (2)
                  
               
            
                  46.
               
               
                  Fokker Elmo
               
            
                  47.
               
               
                  Green Systems for Aircraft Foundation (GSAF)
               
            
                  48.
               
               
                  Igor Stichting IGOR
               
            
                  49.
               
               
                  Microflown Technologies
               
            
                  50.
               
               
                  NLR
               
            
                  51.
               
               
                  Stichting NL Cluster for ED
               
            
                  52.
               
               
                  Stichting NL Cluster for SFWA
               
            
                  53.
               
               
                  Sergem Engineering
               
            
                  54.
               
               
                  GKN Aerospace Norway (3)
                  
               
            
                  55.
               
               
                  TU Delft
               
            
                  56.
               
               
                  Universiteit Twente
               
            
                  57.
               
               
                  PZL – Świdnik
               
            
                  58.
               
               
                  Avioane Craiova
               
            
                  59.
               
               
                  INCAS
               
            
                  60.
               
               
                  Romaero
               
            
                  61.
               
               
                  Straero
               
            
                  62.
               
               
                  GKN Aerospace Sweden AB (4)
                  
               
            
                  63.
               
               
                  CYTEC (5)
                  
               
            
                  64.
               
               
                  Cranfield University
               
            
                  65.
               
               
                  QinetiQ
               
            
                  66.
               
               
                  University of Nottingham
               
            
         (1)  Tämä luettelo perustuu asetuksen (EY) N:o 71/2008 liitteeseen II, ja sitä on päivitetty Clean Sky -yhteisyrityksen tekemien voimassa olevien avustussopimusten perusteella.
      
         (2)  Aikaisemmin Stork Aerospace
      
         (3)  Aikaisemmin Volvo Aero Norge AS
      
         (4)  Aikaisemmin Volvo Aero Corporation
      
         (5)  Aikaisemmin UMECO Structural Materials (DERBY) Limited; aikaisemmin Advanced Composites Group (ACG)
   
   
      LIITE III
      
         UNIONIN RAHOITUKSEN OHJEELLINEN JAKAUTUMINEN ITD-, IADP- JA POIKITTAISTOIMIEN KESKEN
      
      
                   
               
               
                  100 %
               
            
                  IADP-toimet
               
            
                  Suuret matkustajailma-alukset
               
               
                  32 %
               
            
                  Syöttöliikenteen ilma-alukset
               
               
                  6 %
               
            
                  Pyöriväsiipiset ilma-alukset
               
               
                  12 %
               
            
                  ITD-toimet
               
            
                  Ilma-alusten rungot
               
               
                  19 %
               
            
                  Moottorit
               
               
                  17 %
               
            
                  Järjestelmät
               
               
                  14 %
               
            
                  Poikittaistoimet
               
            
                  Teknologian arviointielin
               
               
                  1 % edellä olevista IADP/ITD-osuuksista
               
            
                  Ekologista suunnittelua koskeva poikittaistoimi
               
               
                  2 % edellä olevista IADP/ITD-osuuksista
               
            
                  Pienimuotoista lentoliikennettä koskeva poikittaistoimi
               
               
                  4 % edellä olevista IADP/ITD-osuuksista